text:
1Jesucristo ñucata japisha cachahuara Diospa quishpina shimita cuintangahua. Ñáuca Pablo pai mandashcata rac asha cai cartata cangunama quillcauni casna nisha, 2Ñáaupa uras Dios rimashcata pasachic runagunaga pai quishpichingamiraun nishcata Diospa ali shimi quillcaibi ña quillcashcauna mara. 3Paiguna chasna quillcasha Diospa Churi ñucanchi Señor Jesucristomandami quillcanaura. Paiga israelgunata mandac ñaupa causac rey amu Davidmanda mirai ashami runa aichayuc tucura. 4Runa tucusha huañushcamanda Diosca paihua sumac Samai ushaihuan paita cuti causachisha Diospa quiquin churi ashcataga ricuchishcami. 5Jesucristomanda Yaya Dios ñucata llaquisha japihuara paihua shimita tucui chi mana-israel runagunatahuas yachachigringahua paita quirisha cadsusha causanauchun nisha. 6Cangunahuas cayaitucushca manguichi, chiraicumandami paihua runaguna tucunguichi Jesucristota quirishaga. 7Tucui canguna Roma llactaibi tiyac quiriccunama quillcauni. Dios cangunatas llaquisha japira paihua runaguna tucunauchun nisha. Ñáucanchi Yaya Dios, Señor Jesucristohuas cangunata llaquisha ashcata yanapachun nisha tapuni. 8Ñáaupapunda casna rimanata munani. Tucui llactagunaibi tiyac runaguna uyanaun canguna Jesucristota ali quirisha catiucunataga. Chasna acpimi cangunata yuyarisha Jesucristomanda tucui cangunamanda Diosta pagrachu nini. 9Tucui shunguhuan Diosta sirbiuni paihua churimanda camachiusha quishpichic man nisha. Tucui uras Dioshuan cuintausha cangunamanda mañani, ñuca chasna raushcata Dios yachaunmi. 10Paita mañaushcai cangunama shamusha nishami tapuuni. Pai munacpiga ima punzhahuas shamungamirauni. 11Cangunata ricunata yapa munani, Diospa Samai yuyaihuanmi canguna sinzhiyanauchun nisha yanapanata munani. 12Chasna acpi ñucahuas, cangunahuas Diosta quirisha pariumanda sinzhiyachinacushunchi. 13Ashca cutin cangunahuagma shamunata munashallata mana cunangama ushashcanichu, yapa jarcashca tucushcani, chita canguna yachanauchun nisha munani huauquiguna. Chi shuc llactaibi tiyac mana-israel runaguna ñuca Jesucristomanda yachachishcata uyasha quirishcacuinta canguna llactai tiyaucunatahuas yachachinata munani paigunahuas quirinauchun nisha. 14Tucui runaguna maican acpihuas yanapana mani. Balichishca griego runagunatas mana balichishca runagunatahuas, quillcata yachaccunatas mana yachaccunatahuas yanapana mani tucuiguna Jesucristo rimashca quishpichina shimita uyangahua. 15Chimanda canguna Roma llactaibi tiyac runagunatahuas Jesucristomanda camachingahua yapa munani. 16Jesucristollami quishpichicca an nisha rimanata mana manzhanichu. Chi rimashca shimita quiric runataga Dios paihua ushaihuan quishpichinmi, punda israelgunata chihuasha mana-israelgunatahuas. 17Chi Jesusmanda quishpina shimiga imasna Dioshuan aliyanatami yachachiun, Diosca casnami alichin runa quirishcamandalla. Diospa shimibiga casna quillcashcami tiyan: Dios juchata anchuchishca runaga quirishallami causanga. 18Chasna agllaita Diosta mana yuyarisha mana alita rauc runaguna Diospa sirtu shimita uyanata mana munasha shuccunahuas ama quirinauchun nisha jarcanaun. Chiraicumi Dios yapa piñarisha cai tunu runagunataga jahuapachamanda cashtigan. 19Diosmanda yachanataga mana ali runagunahuas yachanaunmi Diosllata ricsichishcamanda. 20Cai pachata pai rashca urasmandallatami runagunaga pai tiyacta yachashcaunami. Pai mana ricurigllaita pai rashcagunaga ricurinaunmi. Chasnallata pai huiñai tucui ushaita charishcahuas ricurinmi. Chiraicumi paigunaga Diosta mana rimanata ushanaunzhu mana culpayucchani nishaga. 21Diosta chasna yachashallata paita mana balichishcaunachu, mana pagrachu ninaushcachu. Diostaga yangallami yuyarishcauna, paiguna yuyai pandaricpi tuta puriucuinta causashcaunami. 22Tucuita yachanimi nishallata yuyai illaccuinta anaushca. 23Chasna asha yapa sumac huiñai causac Diosta balichina randimanda runa maquihuan rashcagunata balichinaura. Huañunalla runagunashina acta, pishcucuinta ricuric, sacha aichacuinta ricuric, palucuinta ricuric, chi maquihuan rashcagunata balichisha alabanaura. 24Chasna rasha causanaupi Dios paigunata saquishcami paiguna shungu ucuibi yuyarishca juchata ranauchun munashaga. Chasna paigunapura juchata rasha paiguna aichahuan pariumanda jiridsata rashcauna. 25Paigunaga Diospa sirtu shimita saquishami llulla shimigunata catishcauna. Tucuita rac Diosta balichina randimandami Dios rashcagunallatata balichisha sirbishcauna. Astahuanbas Diosta tucui uras balichina manchi. Chasna achun. 26Chasna paiguna llullashcagunata catinaupi Dios paigunata saquishcami munashaga paiguna jiridsata rasha causanauchun. Huarmigunaga carihuan llutarina randimanda huarmipurallata munanacusha causanaun. 27Carigunahuas huarmihuan llutarina randimanda caripurallata munanacusha llutarisha causanaun. Paiguna chasna jiridsata rasha pinganayacta causashami paiguna quiquin aichatas yuyaitahuas huaglichishcaunami. 28Diosta yuyarinata mana munacpi paigunata saquishcami paiguna quiquin jiridsa yuyaigunata catisha, munashaga mana ali ranagunatas ranauchun. 29Chasna tucucpi paigunaga tucui tunu mana ali ranagunahuan jundarishca anaun: ashiyanaun, piñarinaun, cullquita yapacta munanaun, mana llaquinaun, shuccunahuacta yapa munanaun, runata huanchinaun, macanacunaun, llullanaun, shimisapa asha imatas mana aligunatas ranaun. 30Shuccunamanda mana alita rimanaun, Diosta piñanaun, shuccunata mana balichinaun, alabarinaun, paiguna quiquin yuyarishcamanda mana alita ranaun, yayagunata mana cadsunaun. 31Yuyai illacshina anaun, amu rimashcallatata mana pactachinaun, pitahuas mana llaquinaunzhu, piñanacushcata alichinata mana munanaunzhu, shuccunatas mitsasha mana yanapanaunzhu. 32Chi tunuta rauc runaguna Yaya Dios taripasha huañunama cachangaraushcata yachashallata chasna rasha catinaun. Chasnallata shuccuna chasna rashcata ricusha cushiyanaunmi.
Copyright
Learn More


c: text/html

text:
1Ch'inllan Diosta suyakuni, paymi qespichiwaqniyqa. 2Payllan hatun Qaqayqa, paymi qespichiwanpas pakaykuwanpas, manan kuyurichisqachu kasaq. 3Qankunari, ¿hayk'aqkamataq ñoqa contra sayarinkichis? ¿Hayk'aqkamataq urmaykachiwayta munankichis thunikushaq perqata hina, urmaykapushaq qenchata hina? 4Hatun-kayniymanta wikch'uytapunin yuyaykunkichis, kusisqan llullakunkichis, simiykichiswanmi yupaychawankichis, sonqoykichispin ichaqa ñakawankichis. 5Ch'inllan Diosta suyakuni, payllan suyakunayqa. 6Payllan hatun Qaqayqa, paymi qespichiwanpas pakaykuwanpas, manan kuyurichisqachu kasaq. 7Diosllamantan hamun qespikuyniypas hatunchasqa-kayniypas, payllan hatun Qaqaypas pakaykuwaqniypas. 8Llaqtalláy, Diosman tukuy tiempo sonqollikuy, sonqoykichista payman mast'ariychis, Diosqa pakakunanchismi. 9Runaqa huk samayllan, wakchapas qhapaqpas manapas kanmanchu hinallan. Balanzapi kuskata aysaqtinkupas, manan thuta hinallapas pesankuchu. 10Ama maqanakuyman k'askakuychischu, ama suwakuywan t'ikariytaqa yuyaychischu. Qhapaqyaspaykichisqa, ama qhapaq kayman sonqollikuychischu. 11Diosmi huk kuti rimarqan, chaytan iskay kutita uyarirqani: Ñoqaqmi atiyqa, mana tukukuqmi munakuyniyqa, nispa nishaqta. 12Señor Diosníy, mana tukukuqmi munakuyniykiqa, qanmi sapankaman ruwasqanman hinapuni qopunki.
Copyright
Learn More

robotstxt: allowed

filter: keep


text:
1Llapa Israel runakunan Shehemta rirqanku Roboamta reyta churanankupaq, chaymi Roboamqa Shehemta rirqan. 2Nabatpa churin Jeroboammi chayta yachaspa kutimpurqan. Payqa rey Salomonmantan Egiptoman ayqekapusqa, hinaspan chaypi tiyasharqan. 3Israel runakuna waqyachiqtinmi Jeroboamqa kutipurqan. Hinan llapan Israel runakunapiwan Roboamta rimaykuq rispa nirqanku: 4–Taytaykiqa sinchitan llank'achiwarqanku, chay hinaqa pisiyarichiyyá kay sasa llank'ayniykuta, sinchi sasa llank'ay churawasqankuta qechuriwayku, hinan ñoqayku servisqaykiku, nispa. 5Roboamtaq kutichirqan: –Ripuychis, minchha p'unchayña kutimunkichis, nispa. Chaymi runakunaqa kutipurqanku. 6Chaykamataq rey Roboamqa taytan Salomonpa yuyaychaqnin kurak runakunata tapukurqan: –Qankuna yuyaychawaychis, ¿ima nispan kutichisaq chay runakunaman? nispa. 7Hinan paykunaqa nirqanku: –Kay llaqtata serviyta munanki chayqa, allinta kutichiy sumaq simikunawan, hinan paykunaqa servishallasunkipuni, nispa. 8Roboamtaq ichaqa mana kasukurqanchu kurak runakunaq yuyaychasqanta, aswanpas payta serviq wiñaymasin waynakunata tapukurqan: 9–Qankuna yuyaychawaychis, ¿ima nispan kutichisaq chay runakunaman? Paykunan mañakuwarqanku taytaypa sasa llank'ay churasqanta pisiyachinaypaq, nispa. 10Hinan chay waynakunaqa kutichirqan: –Taytaykiq churasqan llank'ayta pisiyachinaykita mañakuq runakunamanqa kay hinata kutichiy: ¡Maki uña dedoymi aswan rakhu taytaypa wasanmantaqa! 11Payqa sasa llank'aytan kamachirqasunkichis, ñoqaqa aswan sasataraqmi llank'achisqaykichis. Payqa hasut'iwanmi soq'arqasunkichis, ñoqataq fierro khiskayoq hasut'iwanña soq'asqaykichis, nispa. 12Kinsa p'unchaymantataq rey Roboampa nisqanman hina Jeroboamqa llapan Israel runakunapiwan Roboamman asuykurqanku. 13Reytaq ichaqa kurak runakunaq yuyaychasqanta mana kasukuspa, k'arak simikunawan runakunaman kutichirqan. 14Chay waynakunaq yuyaychasqanta hap'ikuspan nirqan: –Taytaychus sinchi sasa llank'anata qorqasunkichis chayqa, ñoqaqa aswan sasataraqmi llank'achisqaykichis. Paychus hasut'iwan soq'arqasunkichis chayqa, ñoqaqa fierro khiskayoq hasut'iwanñan soq'asqaykichis, nispa. 15Señor Diosmi hunt'akunanta munarqan Silomanta profeta Ahiaswan Nabatpa churin Jeroboamman willachisqan simita, chaymi reyqa llaqtata mana uyarirqanchu. 16Llapan Israel runakunataq reypa paykunata mana uyarisqanta reparaspa nirqanku: –¡Manan imapas Davidwan ruwananchischu! ¡Manan Isaipa churinwan ima herenciapas phasminakunanchis kanchu! ¡Israel runakuna wasinchista ripusunchis! ¡Davidqa ayllullanpi kamachikuchun! nispa. Hinan Israel runakunaqa kaq rato wasinkuta ripurqanku. 17Judá suyu llaqtakunapi tiyaq Israel runakunatataq Roboamqa kamachishallarqanpuni. 18Chaymantataq Roboamqa mit'ani runakunaq umallin Adoramta Israel runakunaman kacharqan, paykunataq ichaqa rumiwan ch'aqespa Adoramta wañuchirqanku. Chaymi rey Roboamqa usqhaylla carretanman seqarqospa Jerusalenman ayqerqan. 19Chay p'unchaymantan Israel runakunaqa Davidpa ayllunwan churanakuqku.
Copyright
Learn More


text:
Piruw suyup Rimana Wasin
Piruw suyup Rimana wasin (QSHKS qillqaypi: Perú suyuq Rimana Wasin), Piruw suyu Rimanan wasi (Perú suyu Rimanan Wasi), Hatun Rimana Wasi icha Piruwpa Kunrisun (Congreso de la República del Perú) nisqaqa Piruwpa rimana huñunakuy wasinmi.
Piruw suyu qispisqa kawsayninqa qallarirqan imayna kamachiy kamayuq kayninta qhawarispa. Rimana Wasiqa paqarisqanmanta pachapuni t’inkisqan khunan Piruw llaqtan kawsayninman hina. 1822 watakunamanta pachan apulli Francisco Javier de Luna Pizarro kamachiyninwan, rimana wasip kawsayninqa kawsan kikin llaqtap kawsayninwan kuska, churaspa Piruw llaqtap munayninta allin kamachiyman. Qasi kawsay hinaspa llaqtawan kamachiyta churaspa,
Piruw suyup Rimana Wasin kamakuyqanmanta pacha “capilla de San Marcos” nisqa taytachaq wasinpin llank’ananpaq puritan, chaymantataqmi llank’aranku askha wasikunapi. Ñawpaq kawsaypin Rimana Wasi karan “ bicameral” nisqa huñunasqa apullikunap llank’asqan. Cámara de Diputados” nisqa huk apulli t’aqa llank’ayninkuta rimarqanku “Universidad de San Marcos” nisqa Hatun Yachay Wasipi hinaspataqmi “Cámara de Senadores” nisqa Hatun Apullikuna Rimarqanku mauk'a "Inquisición” nisqa wasipi
Miguel Grau Seminario, suyup haylli runa ruwayninmi Rimana Wasipi Apullikuna yachapayananku atiy, paypa kawsayninmi llaqtap munasqanman hina ruwayniyuq karan chaymi Apullikuna ima llak’ayninkupipas chay yuyaypi kanan. Panmi Rimana wasipi Apulli kaspa "llyñita mañakunan” nisqata mana chaypi llank’ananpaq mañakuran ichaqa awqanakuyman rinanpaqmi.
Rimana Wasip kawsayninmi qillqasqa Piruw Suyup hatun Kamay Pirwakunapi, chayrankun Piruw suyup Hatun Kamachiqninkuna, hanaqpachapi taytachata yuyarispa hinaspa llaqtatapas llank’ananku, Rimay wasipi kamaq sutita huqarispa, llaqtap kamachiykunata qhawarispapuni hinaspa suyuntinpa sumaq kayninpaq.
Rimana Wasiqpa chaninchaq kayninmi: kamachiy qillqa ruway. Piruw Suyuq Hatun Kamay Pirwan llapan ñankunata rikun allin kamachi ruwakuykuna riqsichinankupaq.
Rimana Wasiq huk sumaq ruwaynillantaqmi “actos de gobierno” nisqa hatun kamachiqpa imaymana suyuq ruwaykunamanta. Willakuykunata mañaspa chaykunataqa ruwakun, hach'awanqukunata mink’aspa Rimana Wasipi hatun rimaypi suyupaq llank’asqankumanta rimanankupaq hinaspa “Comisiones” nisqakunapipas rimanallakutaqmi llapa qillqa kamachiykuna qillqa ruwasqanta rikunankupaq.
Rimana Wasin llapa llaqtap rimayninta rantinkan. Llapa yawarkunata, apu yuyaykunata, kamayuq kaykunata, hinaspa makiwan llank’aykunata llaqta munayninman hinapuni.
Rimana wasipi apullikunan akllasqa suyuntinpaq llank’anankupaq, qillqa kamachiy, rikuy hinaspa rantinkaykunapi llapa llaqtanchispa kawsayninkunata allin tikarinanta qhawanankupaq, chayraykun mana pipas huchallinmanchu ima rimasqankumantapas akllasqankumantapas, chaymantapas manan apipachinapi huchallisqa kankumanchu mana Rina Wasi kamachisqanqa. Llaqata runan rimana wasi apullita churanan llaqta kamachiyta chawpichananpaq paywan.
Rimana Wasipi apulliq llank’ayninqa hunt’an kanan, ichaqa wayna sipas hatun yachay wasipi yachachiypiqa atinmantaqmi yachachiyta. Rimana Wasipi apulliq ruwayninqa tukuy llaqtap yachananmi, llaqta runaqa apulliq llank’ayninqa riqsin willana masikuna mast’arisqanrayku.
Khunami, Suyu Rimana Wasi llank’ayninta munan “ modernizar sus sistemas” nisqa ruwaykunata astawan , imaymana ruwaykunapi, wasin llut’aykunapi hinaspa llapa llank’ana churaypi. Ruwakumi yuyaywan, sumaq kawsayta tariyta llank’ayta khunanmanta kallpachaspa, ama qunqaspa llapa qhipa apullikunap llank’ayninta sumaq llaqta kawsaypaq.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Perú suyu Rimanan wasi (tukri internet tiyaynin)
- Congreso de la República del Perú (kastilla simipi)


text:
1Chay punchawkunapim Bautizaq Juan rirqa Judea law purunman kaynata willakustin: 2—Wanakuychik huchaykichikmanta, Diospa munaychakunanmi hichparamunña —nispa. 3Diosmanta willakuq Isaiasmi Juanmanta kaynata qellqarqa: Huk runam purunpi qaparispa rimachkan: “Señorpa hamunan ñanta allichaychik. Paypa purinankunata derechaychik.” 4Juanpa pachanmi karqa camellopa pelonmanta rurasqa, weqaw watakunñataqmi karqa qaramanta, mikunanñataqmi karqa aqarway urukunapiwan purun abejapa miskin. 5Runakunam Jerusalenmanta rirqaku pay uyariq, rirqakutaqmi lliw Judea lawmantapas hinaspa Jordan Mayupa lliw muyuriqninkunamantapas. 6Huchankuta reqsikuspa willakuptinkum Juan bautizarqa Jordan Mayupi. 7Achkallaña fariseokunapiwan saduceokuna bautizasqanman riptinmi Juan nirqa: —¡Culebrapa miraynin kaqlla runakuna! ¿Pitaq willasurqankichik hamuq castigomanta ayqenaykichikpaq? 8Huchaykichikmanta wanakuspayá qawachikuychik vidaykichik tikrasqa kasqanta. 9Amayá niychikchu: “Ñoqaykuqa kaniku Abrahampa mirayninmi” nispaqa. Diosqa kay rumikunamantapas Abrahampa miraynintaqa hatarirachinmanmi. 10Hachaqa listoñam kachkan sachakunata sapinmanta kuchunapaq. Mana allin ruruq llapallan sachaqa kuchuspam ninaman wischuna. 11Huchaykichikmanta wanakuptikichikmi yakuwan bautizaykichik, qepay hamuqmi ichaqa Chuya Espirituwan bautizasunkichik ninawan hina. Qepay hamuqqa ñoqamanta aswan atiyniyoqmi chaymi ñoqaqa usutallantapas mana apaq hinachu kani. 12Paymi trigo wayrachiq hina runakunata juzganqa, wayrachinan palaqa makinpiñam kachkan pajamanta trigota chuyananpaq, trigota taqeman apaykuspanmi pajatañataq kañanqa mana amachay atina ninapi. 13Jesusmi rirqa Galilea lawmanta Jordan Mayuman chaypi Juanwan bautizachikunanpaq. 14Juanñataqmi mana munaspan nirqa: —Ñoqam qampa bautizanaykiqa kani ¿hinaptinchu qamraq hamuwanki bautizanaypaq? —nispa. 15Chaymi Jesusñataq nirqa: —Ama harkakuwaychu, Diospa munasqanmi tukuy ima rurananchik —nispa. Chayñam Juan bautizarqa. 16Jesusmi bautizarachikuspan yakumanta lloqsimurqa hinaptinmi hanaq pacha qonqayta kicharikuykuptin Jesus rikururqa Diospa Espiritunta paloma hina payman uraykamuchkaqta. 17Hinaptinmi hanaq pachamanta nimurqa: —Paymi kuyasqay Churiy. Payraykum kusisqa kachkani —nispa.
Copyright
Learn More


text:
Ayu Ayu munisipyu
Ayu Ayu munisipyu (kastilla simipi: Municipio Ayo Ayo) nisqaqa kimsa ñiqin munisipyu Jaruma pruwinsyapi, Chuqiyapu suyupi, Buliwya mama llaqtapi. Uma llaqtanqa Ayu Ayu llaqtam (647 llaqtayuq, 2001 watapi).
Yuyarina
Allpa saywachi[llamk'apuy | pukyuta llamk'apuy]
Kantunkuna[llamk'apuy | pukyuta llamk'apuy]
Pichqa kantunmi kan.
Runakuna[llamk'apuy | pukyuta llamk'apuy]
Munisipyupiqa aswanta Aymara runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Munisipyupiqa aymara, kastilla, qhichwa simikunatam lliwmanta astawan rimanku. [2]


text:
1Chaypitas nogacunaga Diospa yanapagnincuna capäcurmi anyaparcayag chaynuyla, nä perdonasha capäcungayta musyar. Chaura amanar juchäcuyälar cawapäcuychu. Juchäcuyälar cawarga manacagpagmi Cristo wanunganta ricarcayanqui. 2Chay amistashacunapita isquirbishachrüsi Diosga cay ninmi: “Chay yanapänag junag chraramuptinmi manacuyniquita mayarur yanaparug, jinaman salvacunay junag chraramuptinmi cachraramü juc salvacugta yanapäshunaypag” ninmi. Chaymi nogas nircayag: Cananga nämi Dios yanaparcayäshunqui jinaman willapanta cäsucurcangaypam nä salvararcayäshunqui. 3Nogacunaga cawapäcungäwan manam pitas lutanta rurachipäcüchu. Chaynuy cawapäcü Diospita yachrarcayächingäta pisi manacagpag mana ricananpagmi. 4Antis nogacunaga Diospa ali servignin capäcungäta reguechircurcayä ima-ayga cunchuytas awantapäcungäpam. Diosta servir nogacunaga carcayämi laquishas, imapita nacatacurcayarsi. 5Nogacunaga awantarcayämi astircayämaptinsi, carcelman wichrgararcayämaptinsi, achca runacuna piñasha wanuchiyta munarcayämaptinsi. Jinaman awantarcayämi alisca uryar mana punurcayarsi mana micurcayarsi. 6Chaypitas Diosta servipäcungäta reguechicurcayä mana juchäcular ali cawapäcungäpam, ima-aygatas awantapäcungäpam, runa-mayïcunata cuyapäcungäpam. Chaynuy cawayarcayä Santu Espíritu yanapapäcamaptinmi. Nätan lapan shongöcunapa pitas maytas cuyapäcurmi nogacunaga musyarcayä Dios munangannuy rurarcayangäta. Chaymi conträcuna sharcugpagsi mana piñäcurcächu. 7Nogacunaga yachrarcayächï Cristopita razoncag willapatam, nätan Dios munayninwan yanapapäcamaptinmi canancamas chay willapata willapacurcayä. Nätan nogacunapag chay razoncag willapaga cayan juc armanuymi. Chaywanmi nogacunaga conträcuna rimagcunatas jinaman lutan ruragpag ricapäcamagcunatas upälarcayächï. 8Chay willapawanmi nogacunaga tantiachipäcü alipag ricapäcamagcunatas, jinaman chregnipäcamagcunatas, nogacunapita alita rimagcunatas, lutanta rimagcunatas, casquipag ricapäcamagcunatas. Nätan nogacunaga Dios nipäcamangannuymi razoncaglata pi maytas nipäcü. 9Waquin runacuna shumag reguercayämarsi “Paycunaga manam Cristopa cachran ruragchu” nipäcamanmi. Nätan waquincunam ichaga shumag tantiarcayan Cristopa cachran rurag capäcungäta. Chaynuyla wanuchiy munasha carcayarsi Dios yanapäcamaptinmi cawarcayärag, juyunaypa magarcayämarsi manam wanuchipäcamanragchüga. 10Jinaman laquisha carcayarsi Diosman yupachicurga chaynuylam cushirarcayä, nätan cay pachachru mana imäcuna cayaptinsi, achca runacunatam yanaparcayä Diospa runanman muyupäcunanpag, jinaman musyarcayächïtan runancunata Dios gonanta paycunas chrasquipäcunanta, cay pachachru mana imäcuna cayaptinsi Dios “Goshaymi” ninganga cayanmi nogacunapagsi. 11Corintochru yachrag Jesusman yupachicug-mayïcuna, nogacunaga razoncaglatam rimapäcungäpitas, jinaman cawapäcungäpitas nircayag. 12Nogacunaga unaynuylam alisca cuyarcayag. Nätan gamcunaga nä manam unaynuychu cuyapäcamanqui. 13Chaymi cananga churïcunata yupaysi nircayag: “Gamcunas cuyapäcamaynar nogacuna cuyapäcungagnuy” nir. 14Ama gotucapäcuychu Diosman mana yupachicug chay casqui yachrachigcunawan, ni amatag paycunanuyga cawapäcunquipishchu. Musyanganchinuysi manam pasay tantianacurcanchu ali rurag runawan lutalanta rurag runaga. Chaura ¿imalatarag alita rurapäcunman Dios munangannuy cawag runawan, mana ali cawag runa? 15Chaynuytan pasay mana tantianacurcanchu Cristowan Asyagsi. Chaynuymi mana pasay tantianacurcanchu Diosman yupachicug runawan Diosman mana yupachicug runasi. 16Manatan pasay tantianacunchu Diosta servig runawan “Caymi diosnï” nir imatas servig runasi, nätan noganchiga cayanchi cawayag Diospa wayinnuymi. Quiquin Diosmi chaynuy canganchipita cay nira: “Yachrashag, jinaman purishag paycunawanmi. Paycunapa Diosninmi cashag, nätan paycunam canga runäcuna” niram. 17Chaypitas Munayniyog Diosga cay niratan: “Chay lutan rurag runacunanuy cawayta dëjapäcuy, jinaman ama masta chaynuy cawapäcuychu. Chauraga chaycunanuy mana cawapäcuptiquiga castäcuna capäcunaypagmi chrasquipäcushay” niram. 18Chay nircursi ima-aygas ruray atipag Diosga cay niraran: “Juc ali taytanuymi gamcunapag cashag. Nätan gamcunam nogapag capäcunqui wamräcuna” niram.
Copyright
Learn More


text:
Adolf von Baeyer
Johann Friedrich Wilhelm Adolf von Baeyer sutiyuq runaqa (* 31 ñiqin kantaray killapi 1835 watapi paqarisqa Berlin (Alimanyapi) llaqtapi - † 20 ñiqin chakra yapuy killapi 1917 watapi wañusqa Starnberg (Alimanya) llaqtapi); Alimanya mama llaqtap huk Chaqllisinchipi mantapas yachaqsi karqan.
1905 llaqtapi Nobel suñaytas chaskirqan (Nobel Suñay Chaqllisinchipi).
Tayta: Johann Jacob Baeyer, Mama: Eugenie Hitzig.
Alma mater: Berlin Yachay Sunturnin wan Heidelberg Yachay Sunturnin
Qillqasqankuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
- Davy Medal.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Adolf von Baeyer.


text:
1Huk p'unchaymi Saulpa churin Jonatanqa arma apaysiqninta nirqan: –Haku rirqosunchis q'asaq qhepanpi Filistea soldadokunaman, nispa, mana taytanman willaspalla. 2Saulqa Gabaa qaylla Migronpi granada sach'ayoq cheqaspin kasharqan soqta pachak hina soldadontin, 3paykunawantaq kasharqan sacerdoteq unkunwan p'achasqa Ahías. Paypa taytanmi karqan Ahitob, tiontaq Icabod, Ahitobpa taytantaq Finees, Fineespa taytantaq Silo llaqtapi Señor Diospa sacerdoten Elí. Manan pipas Jonatanpa risqantaqa yacharqankuchu. 4Jonatanpa Filistea soldadokunaman rinan q'asapin iskay hatun ñawch'i qaqa karqan ñanpa cantopuranpi, hukpa sutinmi Boses karqan, hukkaqpataq Sene karqan. 5Hukkaqmi karqan Micmas llaqta lado wichay patapi, hukkaqtaq Geba llaqta lado uray patapi. 6Jonatantaq arma apaysiqninta nirqan: –Haku risunchis haqay mana iñiyniyoq Filistea runakunaman, Señor Diosqa yanapawasunmanpunin, Señor Diospaqqa manan sasachu, askhawanpas pisiwanpas atipachiyqa, nispa. 7Chaymi arma apaysiqninqa payta nirqan: –Ruwallay, imatachus yuyaykukusqaykitapas kamachiwasqaykitapas ruwanaypaqqa liston kashani, nispa. 8Jonatanqa nillarqantaq: –Hakuyá chimparqosun paykunaq kasqanman, rikurqamuwaqtinchisqa hinallata rikuchikusun. 9Paykunataqchus niwasunchis: Chayllapi sayaychis qankunaman hamunaykukama, nispa chayqa, kaqllapi sayasunchis ama chimpasunraqchu. 10Paykunachus: Hamuychis, nimuwasun chayqa, rillasun, chaypin yachasun Señor Dios makinchismanña atipananchispaq qowasqanchista, nispa. 11Chaymi paykunaqa Filistea soldadokunawan hinalla rikuchikurqanku, soldadokunataq nirqanku: –¡Qhawariychis Hebreo runakunata, qaqa t'oqopi pakakusqankumantan lloqsimushanku! nispa. 12Rikurqamuspankutaq paykunaqa waqyamurqanku Jonatanta kamachintawan: –¡Yaw, hamuychis kayman, ñoqaykun hukta willaykusqaykiku! nispa. Chaymi Jonatanqa kamachinta nirqan: –Haku, qhepayta wichamuy, Señor Diosmi Israelman paykunata hap'iykachiwanchisña, nispa. 13Jonatanqa wicharqan makintin chakintin hap'ipakuspa, hinallataq arma apaysiqninpas. Hinaspan soldadokunawan maqanakuspa wikch'u-wikch'uta kumparqan, kamachintaq chaykunata wañuchirqan. 14Chay maqanakusqankupin yaqa iskay chunkata hina wañuchirqanku huk huch'uy cheqasllapi. 15Chaymi Filistea runakunaqa llaksasqallaña kaykusharqanku, karpa-karpapi kaqpas, hawapi kaqpas, kikinpi kaq soldadokunapas, llat'anaq riqkunapas. Pacharaqmi kuyurirqan, hinan sinchita mancharikurqanku. 16Saulpa Gabaapi qhawaq runankunataq rikurqanku Filistea runakunata llaksakuymanta hinantin ladoman phawaykachashaqta. 17Chaymi Saulqa paywan kashaq runata nirqan: –Watunarikuspa reqsinakuychis mayqenninchismi mana kanchu, nispa. Reqsinarikuqtinkutaq Jonatanwan arma apaysiqninpiwan mana kapusqakuchu. 18Hinan Saulqa Ahiasta nirqan: –Diospa arcanta apamuy, nispa. Chay p'unchaykunapin Israel runakunaqa Diospa arcan apaykusqapuni puriqku. 19Saulqa sacerdotewan rimashallaqtinraq, aswan-aswantaña Filistea runakunaq kasqanpi ch'aqwaramusharqan. Chayta uyarispataq Saulqa sacerdoteta nirqan: –¡Hinallaña kachun! nispa. 20Aswanpas Saulqa llapa runanta huñuykuspan maqanakuna pataman rirqanku. Chaypin Filistea runakunaqa maqanakuspa paykunapura pantanakurqanku, sinchipunin pantanakuyqa karqan. 21Hinallataq unay p'unchayña Filistea runakunawan tiyaq Hebreo runakunaqa paykunawan rirqanku maqanakuypi yanapaq, chaykunataq Saulman Jonatanmanwan chimparqapuspa Filistea runakuna contra kutirirqanku. 22Kaqllataq Efraín orqo-orqopi pakakuq Israel runakunapas Filistea runakunaq ayqekusqanta yachaspanku, paykunaqa hinantinta qatiykachaykurqanku. 23Chaymi maqanakuspa chayachinakurqanku Bet-avén llaqtaq haqayninkama. Chay hinatan Señor Diosqa chaypacha Israel runakunawan atipachirqan. 24Israel runakunataq mana mikhusqankurayku chay p'unchay laqhoyarqanku. Saulmi juramentota ruwachispa kamachikurqan: Awqayta vengakunaykamaqa manan pipas mikhunqachu, mana kasukuqtaqmi ñakasqa kanqa, nispa, nisqanraykun mana pipas mikhurqanchu. 25Hinan paykunaqa chayarqanku sach'a-sach'api wanqoyru misk'iq kasqanman. 26Sach'a-sach'aman haykuqtinkutaq miel misk'iqa unu hinaraq lloqllarisharqan, manataq pillapas malliykurqanchu, juramentota manchakusqankurayku. 27Jonatanñataq ichaqa mana uyarirqanchu taytanpa jurachisqanta, chaymi payqa tawnanpa puntanwan ayparqospa mikhuykurqan, chayraqmi kallpallanpas kawsarirqorqan. 28Chaymantaña huk runa nirqan: –Taytaykiqa soldadokunatan jurachirqan: Aman pipas imallatapas mikhunqachu, mikhuqqa ñakasqan kanqa, nispa. Chayraykun runakunaq kallpanqa chiriyapushan, nispa. 29Chaymi Jonatanqa nirqan: –Chayta ruwaspan taytayqa runakunata sasaman q'epiykun. Qhawariy, misk'ita malliykuqtiyraqmi kallpallaypas kawsarirqon. 30May aswan allinmi kanman karqan awqamanta llat'anasqanku mikhunawan kallpachaykukuspaqa. Aswan askhataraqchá Filistea runakunatapas wañurachinkuman karqan, nispa. 31Hinaspanmi Micmas llaqtamanta Aijalón llaqtakama Filistea runakunata wañurachirqanku, ichaqa sayk'usqan yanqa-yanqallaña kasharqanku. 32Chaymi awqamanta llat'anaspanku uywakunata aparqanku. Hinaspan wakakunata, torillokunata, ovejakunatawan nak'arparispanku hina yawarllantinta kaq pampapi mikhurparirqanku. 33Saulmanñataq wakin runakuna willarqamurqanku: –¡Qhawariy! Runakunan yawarllantin aychata mikhuspa, Señor Dios contra huchallikushanku, nispa. Hinan payqa nirqan: –Chay hinayá qankunaqa waqlliq sonqo kankichis. Pasaychis, huk hatun qaqata kayman tanqamuychis. 34Hinaspataq llapa runaman willamuychis sapanka wakata ovejata apamunankupaq. Kaypi nak'aspataq mikhunkichis, amaña Señor Dios contra huchallikuychischu yawarnintin aychata mikhuspa, nispa. Chay kikin tutapachan wakata apamuspanku chaypi nak'arqanku. 35Chaypin Saulqa Señor Diospaq altarta ruwapurqan, chaymi ñawpaqkaq altar ruwasqan karqan. 36Saultaq nirqan: –Kunan tuta Filistea runakuna qatiykachaq uraykusunchis, illariqnintinta llat'anamuspataq llapallanta wañurqarichimusun, nispa. Runakunataq nirqanku: –Imachus yuyaykusqaykitaqa ruwallay, nispa. Sacerdotetaq ichaqa nirqan: –Ñawpaqtaqa Señor Diostaraq tapuykusunchis, nispa. 37Saultaq Señor Diosta tapuykachirqan: ¿Allinchu Filistea runakuna qatiykachay yuyaykusqayku? ¿Makiykuman hap'iykachiwankikupunichu? nispa. Señor Diostaq mana ima nispapas nirqanchu. 38Chaymi Saulqa nirqan: –Kayman llapan umallikuna qayllaykamuychis, hinaspataq tapupakuychis piqpa huchanchus kasqanta. 39Israel Qespichiq Señor Diospa sutinpin jurani, churiy Jonatanña huchallikunqa chaypas wañunqapunin, nispa. Manataq pillapas kutichirqanchu. 40Chaymi Israel runakunata nirqan: –T'aqakuychis llapaykichis huk ladoman, ñoqaykutaq churiypiwan huk ladoman t'aqakusaqku, nispa. Llapa runakunataq nirqanku: –Yuyaykusqaykita hina ruway, nispa. 41Hinan Saulqa nirqan: –Israelpa Diosnin Señor, ¿imanaqtinmi kay kamachiykiman mana sut'inchaykuwankichu? Ñoqaqña huchay kaqtinpas churiy Jonatanpaña kaqtinpas, Urimpi willawayku. Llaqtayki Israelpa huchan kaqtintaq, Tumimpi willawayku, nispa. Hinan Jonatanman Saulmanwan Urim wikch'ukurqan, llaqtataq mana huchayoq rikhurirqan. 42Chaymi Saulqa nirqan: –Sorteaychis ñoqata churiytawan, nispa. Sorteaqtinkutaq Jonatanman wikch'ukurqan. 43Hinan Saulqa churin Jonatanta nirqan: –Willaway, ¿imatan ruwarqanki? nispa. Paytaq sut'inchapuspa nirqan: –Arí, tawnaypa puntanwanmi miel misk'ita malliykurqani, kayqa kaypin wañunaypaq kashani, nispa. 44Saultaq nirqan: –Mana qan wañunki chayqa, ñoqata Dios sinchitapuni ñak'arichiwachun, nispa. 45Chaymi runakunaqa Saulta nirqanku: –¿Imaynataq Israelta atipachiq Jonatanri wañunman? Manapunin wañuchisqaqa kanmanchu. Señor Dios ama munachunchu ch'ulla chukchallanpas urmananta, payqa tukuytapas Señor Diospa yanapayninwanmi ruwashan, nispanku. Israel runakunan Jonatanta wañuchisqa kananmanta horqorqanku. 46Saultaq Filistea runakuna qatiykachayta tatipurqan, paykunataq Filistea suyunkuman kutipurqanku. 47Israelpi kamachikuyta qallarisqanmantapachan Saulqa awqankunawan maqanakurqan. Chaykunan karqan Moab suyu runakuna, Amón suyu runakuna, Edom suyu runakuna, Soba suyu reykuna, Filistea runakunapiwan. May risqanpipas Saulqa atipallaqpunin. 48Soldadokunata huñuspataq Amalec runata atiparqan, chay hinapin Israelta llat'anaqninpa makinmanta kacharichirqan. 49Saulpa churinkunan karqan Jonatán, Isúi, Malquishuapiwan. Ususinkunataq karqan kurakkaq Merab, sullk'akaqtaq Mical. 50Saulpa warmintaq karqan Ahimaspa ususin Ahinoam. Ejercitonpa umallintaq Saulpa tion Nerpa churin Abner karqan. 51Saulpa taytan Ciswan Abnerpa taytan Nerwanqa Abielpa churinkunan karqanku. 52Saulpa rey kasqan p'unchaykunataq Filistea runakunawan maqanakuyqa sinchipuni karqan, chaymi payqa soldadonkunaman yapaq allin kallpasapa qharikuna tarisqanta.
Copyright
Learn More


text:
1Pentecostés fiesta p'unchaw chayaramuqtinmi, Jesucristopa apostolninkuna, wakin creyentekunapiwan kushka, huk wasipi huñunasqa kasharanku. 2Hinaqtinmi qonqayllamanta hanaq pachamanta wayra hina qaparishaq uyarikuran. Hinaspan chay kasqanku wasiman hunt'ayuran. 3Hinaqtinmi sapankamankupa umanpa altonman nina rawrashaq hina urayamuran. 4Hinaqtinmi paykunaqa Santo Espirituwan llapallanku hunt'ayusqa karanku. Hinaspan paykunaqa Santo Espíritu rimachiqtin, mana hayk'aq rimasqanku tukuy clase rimaykunapi sapankamanku rimayta qallariranku. 5Chay p'unchawkunapin Dios Taytata kasukuq Israel nacionniyoq ashka runakuna Jerusalén llaqtapi kasharanku. Paykunaqa huk law nación llaqtakunapin tiyaranku. (Chaymi Jerusalén llaqtapi Pentecostés fiestaman chay nación llaqtakunamanta hamuranku, Diosta yupaychanankupaq). 6Hinaqtinmi chay Jerusalén llaqtaman hamuq runakunaqa, chay wayra hina qaparisqanta uyarispanku, apostolkunapa kasqanman huñunakamuranku. Hinaspan sapankamankupa rimayninkupi rimasqankuta uyarispanku, chay runakunaqa mana ni imaynatapas piensayta atirankuchu. 7Chaymi admirasqallaña parlanakuranku khaynata: —¿Manachu kay tukuy clase rimaykunapi rimaq runakunaqa Galilea provincia lawmanta kankú? 8Chayri, ¿imaynanpitaq sapankamanchispa rimasqanchis rimaykunapiri uyarishanchís? 9Ashka nacionkunamanta hamuq runakunan kaypiqa kashanchis: Partiamanta, Mediamanta, Elammanta, Mesopotamiamanta, Judea provinciamanta, Capadociamanta, Pontomanta, Asia lawkunamanta, 10Frigiamanta, Panfiliamanta, Egipto lawkunamanta, África lawpi Libia nacionpi Cirene llaqtapa cercankunamanta, kay Jerusalén llaqtapi tiyaq Roma nacionniyoq runakunapas, hinallataq huk law nacionniyoq kashaspa judiokunapa religionninman cambiakuq runakunapas, 11Lamar qochapa chawpinpi Creta sutiyoq islamanta, hinallataq Arabia lawmanta ima. Noqanchisqa huk law nación llaqtakunamanta kashaspanchismi, Diospa tukuy ima admirakuypaq ruwasqankunamanta, sapankamanchispa rimayninchispi rimasqankuta kunan uyarishanchis, nispa. 12Chay rimasqankuta uyarispankun, llapallan chay runakunaqa admirasqallaña kaspanku, tapunakuranku khaynata: —Kaykunari, ¿imanaqtintaq pasashan? nispanku. 13Ichaqa wakin runakunañataqmi apostolkunamanta burlakuspa, khaynata niranku: —Waq runakunaqa mach'asqan kashanku; chaymi saynataqa rimashanku, nispanku. 14Hinaqtinmi Pedroqa chunka hukniyoq apostolkunapiwan tiyasqankumanta kushka sayariranku. Hinaspan Pedroqa altota rimarispa, chaypi huñunasqa runakunata, khaynata niran: —Israel nacionniyoq llaqtamasiykuna, hinallataq kay Jerusalén llaqtapi llapallan tiyaq runakunapas; llapallaykichisyá kay nisqaykunata allinta uyariwaychis. 15Qankunaqa pantashankichismi. Noqaykuqa manan mach'asqachu kashayku. Hinaspapas chayraqmi las nueve de la mañanallaraq kashan. (¿Chaychu noqaykuri mach'asqa kashaykuman? Kay llaqtanchispiqa manan ni pipas sayna achiqayllataraqqa mach'anchu). 16Ichaqa kaykuna rikusqaykichisqa pasashan, Diosmanta willakuq profeta Joelpa ñawpaqtaraq nisqanman hina cumplikunanpaqmi. Paymi Diospa nisqanta escribiran khaynata: 17Diosmi niran: “Qepa p'unchawkunatan Santo Espirituyta llapallan runakunaman mandamusaq. Chaymi qari wawaykichispas, hinallataq warmi wawaykichispas noqamanta willakunqaku. Hinallataqmi jovenkunapas sueñoypi hina visionkunata rikunqaku. Hinallataq yuyaqña kaq runakunatapas noqan sueñoyninkupi rimapayasaq. 18Saynallataqmi chay p'unchawkunapiqa, Santo Espirituyta mandamusaq, noqata serviwaq qarikunaman, hinallataq warmikunamanpas. Chaymi paykunaqa noqamanta willakunqaku. 19Saynallataqmi noqaqa alto cielopipas admirakuypaq señalkunata rikhurichisaq, hinallataq kay pachapipas, admirakuypaq milagrokunata rikuchisaq: yawarta, ninata, hinallataq phuyu hinaraq oqarikushaq q'oshñitawan ima. 20Hinallataqmi noqapa kutimunay suma-sumaq hatun p'unchaw manaraq chayamushaqtin, intipas tutayanqa, hinallataq killapas yawar hina pukaman tukunqa. Chaykunaq pasasqanmi ancha hatun admirakuypaq kanqa. 21Ichaqa pipas noqapi creespa, sutiypi mañakuqmi salvasqa kanqa”, nispa 22Israel nación llaqtamasiy runakuna, kay nisqaykunata uyariychis. Diosqa kay pachaman Jesucristota mandamuspanmi, payman tukuy atiyta qoran. Chaymi Nazaret llaqtayoq Jesusqa, qankuna ukhupi kashaspa, ancha admirakuypaq tukuy imaymana milagrokunata ruwaran. Chaykunata rikuspaykichismi, qankunaqa chaykunamanta yacharankichis. 23Diosqa ñan yacharanña, Jesusqa anchata sufrispa ñak'arinantaqa. Chaymi Diospa planninman hina Jesusqa enemigon runakunaman entregasqa karan; hinaspapas paytan qankunaqa presocharankichis; hinaspan huchasapa runakunapa makinman entregarankichis, cruzpi chakataruspa wañuchinankupaq. 24Saynata ruwashaqtiykichispas, Diosmi Jesustaqa wañusqanmanta kawsarichimuran. Ichaqa wañuyqa manapunin Jesustaqa sepulturapi qepachiyta atiranchu. 25Kaykunamantan rey Davidpas ñawpaqtaraq Jesusmanta khaynata rimaran: “Señortaqa ñawpaqniypin sapa kutin rikullashani. Paymi phaña ladoypi kashan cuidawananpaq. Chaymi noqaqa mana urmasaqchu. 26Noqaqa ancha kusisqan kashani. Anchata kusikuspan simiywanpas takini. Paypi confiakuspaymi noqaqa mana ni imatapas manchakusaqchu. 27Qanqa wañusqakunapa kasqanpiqa manan noqataqa dejawankichu. Nitaqmi cuerpoytapas sepulturapi ismunanpaqqa permitinkichu, mana huchayoq serviqniyki kasqayrayku. 28Qanmi noqataqa yachachiwaranki munasqaykiman hina kawsanaypaq. Chaymi noqaqa anchata kusikushani, qan noqawan kushka kasqaykirayku”, nispa 29Saynata yachachispan Pedroqa khaynata niran: —Llaqtamasiykuna, kunanmi ñawpaq abuelonchis Davidmanta cheqaqtapuni willasqaykichis. Pay wañuqtinmi, huk sepulturapi p'amparanku. Ichaqa kunan p'unchawkamapas yachanchismi, Davidpa cuerpon p'ampasqanku sepulturaqa kay kasqanchis lugarpa cercanpi kasqanta. 30Rey Davidqa Diosmanta willakuq profetan karan. Chaymi payqa ña yacharanña paypa mirayninmanta huk salvador kay pachaman hamuspa, Israel nación llaqtapi rey kananta. Chaytaqa yacharan payman Dios juramentota ruwaspa prometesqanraykun. 31Hinaspapas Diospa prometesqankuna cumplikunantaqa, Davidqa yacharanmi. Chaymi payqa qepa tiempopi imakunas pasananta yachaspa willakuran, Salvawaqninchispa cuerpon sepulturapi ismunanpaq mana saqesqa kananmanta, aswanqa kawsarinpunanmanta. 32Chay prometesqanman hinan, Jesustaqa Dios kawsarichimuran. Chaykunata rikusqanchisraykun noqanchisqa llapallanchis testigo kanchis. 33Chaymantan Diosqa hanaq pachaman Jesusta oqarispa phaña ladonpi tiyaykachiran. Hinaspan Diosqa prometesqanman hina, Santo Espirituta Jesusman qoran; hinaqtinmi Jesusñataq chay Santo Espirituta noqaykuman qowaranku. Chaykuna pasasqantan kunan qankunaqa rikushankichis, hinallataq uyarishankichis ima. 34Hinaspapas noqanchisqa yachanchismi, rey Davidqa hanaq pachamanqa manan oqarisqachu karan. Aswanqa kikin Davidpunin khaynata niran: “Señor Diosmi Señorniyta niran: Phaña ladoypi tiyaykuy, 35llapallan enemigoykikunata vencespay, chaki plantaykiman churanaykama”, nispa. 36Chayraykun niykichis, qankuna Israel nación llaqtayoq runakunaqa, cheqaqtapuni yachaychis, cruzpi chakatasqaykichis Jesustan Diosqa churaran, llapallan runakunapa Señornin, hinallataq salvadornin ima kananpaq, nispa. 37Chaykunata llapallan runakuna uyarispankun, sonqonkupi anchata llakikuranku. Hinaspan Pedrota hinallataq wakin apostolkunatawan tapuranku: —Wawqeykuna, sayna kaqtinri, ¿imatataq noqaykuri kunan ruwaykuman? nispanku. 38Hinaqtinmi Pedroqa paykunata contestaran: —Huchaykichismanta wanakuspayá Diosman kutirikuychis. Hinaspa Jesucristopa sutinpi sapankamaykichis bautizachikuychis, saynapi Dios huchaykichista perdonaspa, Santo Espirituta qosunaykichispaq. 39Kay promesakunaqa qankunapaqmi karan, wawaykichiskunapaqpas, hinallataq enteron mundontinpi pikunatachus Dios salvananpaq waqyay munasqankunapaqwan ima, nispa. 40Saynallataqmi Pedroqa chaypi kaq runakunata alli-allinta ashka yachachikuykunawan consejaspa, khaynata niran: —Huchallapi puriq runakunawan kushka castigasqa kanaykichismanta librakuychis, salvasqa kanaykichispaq, nispa. 41Chaymi Pedropa nisqankunata kasukuq runakunaqa bautizachikuranku. Hinaspan chay p'unchawpiqa, Jesucristopi creeq runakunaman kinsa waranqa hina runakuna yapakuranku. 42Hinaspan paykunaqa kaykunata ruwaranku: apostolkunapa yachachisqanta allinta uyarispa kasukuranku; huk runa hinalla kawsaranku; t'antatapas huk sonqolla partinakuspan kushka mikhuranku; hinallataq Diosmantapas huk sonqolla mañakuranku. 43Jesucristopa apostolninkuna, milagrokunata hinallataq admirakuypaq señalkunata ruwaqtinkun, llapallan runakunaqa anchata admirakuranku. 44Saynallataqmi Jesucristopi llapallan creeq runakunaqa huk sonqolla kawsaranku; hinallataq tukuy ima kaqninkuwanpas yanapanakuspa ima kawsaranku. 45Chaymi wakinqa allpankutapas, hinallataq wakin kaqninkutapas venderanku. Hinaspan ima kaqninkutapas, hinallataq chay vendesqanku qolqetapas sapankamapa necesitasqanman hina rakiranku. 46Saynallataqmi paykunaqa Dios yupaychana templopi huk sonqolla sapa p'unchaw huñunakuranku. Hinallataq sapankamapa wasinkupi huñunakuspanku, mikhunata ancha kusikuywan hinallataq humildadwan ima kushka mikhuranku. 47Hinaspapas llapallankun paykunaqa Diosta yupaychaspa karanku. Chaymi chay llaqtapi tiyaq runakunaqa paykunataqa anchata respetaranku. Hinaqtinmi Diosqa ashka runakunata yanaparan, (Jesucristopi creespa) salvasqa kanankupaq. Chayraykun Jesucristopi creeq runakunaqa sapa p'unchaw aswan ashkaña karanku.
Copyright
Learn More


text:
1Jesusqa chay tukuy imasta yachachiyta tukuytawan, yachachisqasninman nerqa: 2Qankunaqa yachankichej iskay p'unchaymantawan Pascua fiesta kananta; chaypacha Runaj Churinta jap'enqanku cruzpi chakatanankupaj, nispa. 3Chantá Caifás sutiyoj kuraj kaj sacerdotej patiompi tantakorqanku kuraj sacerdotes, leymanta yachachejkuna, judiospa kuraj runasninku ima. 4Chaypitaj yachachinakorqanku imaynamantapis Jesusta llullerioswan jap'ispa wañuchinankupaj. 5Jinapi ninakorqanku: Ama Pascua fiestapeqa jap'ichinachu, runas ama ch'ajwanankupaj, nispa. 6Jesusqa Betaniapi lepra onqoyniyoj Simonpa wasimpi kashajtin, 7uj warmi qayllaykorqa, valorniyoj perfume aparisqa alabastro nisqa rumimanta yuritupi. Chantá Jesuspa umanman chay perfumeta jich'aykorqa, mikhunampaj tiyasqa kashajtin. 8Jesuspa yachachisqasnintajrí chayta rikuytawan, phiñakuspa, nerqanku: Imapajtaj kay jinata perfumeta usuchinri? 9Chayqa ashkha qolqepi vendekunman karqa, wajchasman qonapaj, nispa. 10Jesustajrí chayta yachaspa, paykunaman nerqa: Imaraykutaj kay warmipaj rimashankichejri? Chay ruwasqanqa Noqapaj allin. 11Wajchasqa qankunawampuni kanqanku, Noqarí mana qankunallawampunichu kasaj. 12Payqa kay perfumewan jawiwaspa, p'ampakunaypaj wakichishawan. 13Cheqatapuni niykichej: Mayllapipis tukuy kay pachapi kay evangelio willakojtin, kay warmej ruwasqampis willakullanqataj, paymanta runas yuyarikunankupaj. 14Chaypacha chunka iskayniyojmanta ujnin, Judas Iscariote sutiyojqa kuraj sacerdotesman rerqa. 15Nerqataj: Jesustachus jap'ichiykichejman chayqa, imatataj qowankichejman? nispa. Paykunataj nerqanku: Kinsa chunka qolqeta qosqayku, nispa. 16Chaymantapacha Judas mask'asharqa imaynamantachus Jesusta jap'ichinanta. 17Pascua fiesta ñawpaj p'unchaypi, mana levadurayoj t'anta mikhuna kashajtin, Jesusman qayllaykuspa, yachachisqasnin taporqanku: Maypitaj munanki Pascua mikhuyta wakichinaykuta? nispa. 18Paytaj kuticherqa: Riychej llajtaman, uj runaj wasinman, niychejtaj: Yachachej Señorniykoqa nimusunki: Horay qayllapiña; wasiykipi Pascua mikhuyta yachachisqasniywan mikhusaj, nispa. 19Yachachisqasnintaj Jesuspa kamachisqanman jina, Pascua mikhuyta wakichimorqanku. 20Ch'isiyaykuyta Jesusqa chunka iskayniyoj apostolesninwan mikhoj tiyaykorqa. 21Mikhushajtinkutaj, Jesús nerqa: Cheqatapuni niykichej: Qankunamanta ujniykichej wasanchawanqa, nispa. 22Paykunaqa ancha llakisqa, ujmanta uj tapuyta qallarerqanku: Noqachu kani, Señor? nispa. 23Jesustaj paykunaman kuticherqa: Pichus Noqawan platoman makinta churashan, chay jap'ichiwanqa. 24Cheqatapuni Runaj Churenqa rishan wañuyman, Paymanta qhelqasqa kasqanman jina. Jinapis ay jaqay runamanta, piraykuchus Runaj Churin jap'ichisqa kanqa, chaymanta. Walej kanman karqa chay runapajqa ama nacekunan, nispa. 25Chantá jap'ichinan karqa, chay Judasqa Jesusta taporqa: Yachachej Señor, noqachu kani? nispa. Jesustaj kuticherqa: Arí, qan kanki, nispa. 26Mikhushajtinku, Jesusqa t'antata oqharispa, Dios Tatanman graciasta qorqa, partispataj yachachisqasninman jaywarqa: Mikhuychej, kaymin cuerpoyqa, nispa. 27Copata oqharispataj, graciasta qollarqataj, paykunamantaj jaywarqa. Chantá nerqa: Kaymanta tukuyniykichej ujyaychej. 28Kayqa tratomanta yawarniy, chaytaj jich'asqa kanqa ashkha runaspa juchasninku pampachasqa kanampaj. 29Kayta niykichej: Kunanmantaqa manaña ujyasajchu kay uva sach'aj poqoyninmanta vinota, Tataypa reinompi mosoj vinota qankunawan ujyanaykama. 30Uj salmota takiytawan, tukuyninku Olivos Orqoman rerqanku. 31Chaypacha Jesús paykunaman nerqa: Kunan ch'isi Noqata tukuyniykichej saqerpariwankichej. Diosmanta Qhelqasqapi nin: Michejta wañuchisaj, ovejastaj ch'eqerakonqanku, nispa. 32Wañusqamanta kawsarimpuspataj, ñawpaqeykichejta Galileaman risaj, nispa. 33Chantá Pedroqa Jesusman nerqa: Tukuyninku saqesojtinkupis, noqaqa manapuni jayk'ajpis Qanta saqerparisqaykichu, nispa. 34Jesustaj payman nerqa: Cheqatapuni niyki: Kunan ch'isipacha, manaraj gallo waqayta, kinsa kutita ninki mana rejsiwasqaykita, nispa. 35Pedrotajrí nillarqapuni: Qanwan wañunay kashajtimpis, manapuni nisajchu: Paytaqa mana rejsinichu, nispa. Chay ujkuna apostolespis kikillantataj nerqanku. 36Jesusqa Getsemaní huertaman apostolesninwan chayaspa, paykunaman nerqa: Kaypi tiyarikushaychej, jaqayman rispa Dios Tataymanta mañakamunaykama, nispa. 37Chantá Pedrota, Zebedeoj iskay churisnintawan aswan jaqaynejman pusarispa, llakiywan ñak'ariyta qallarerqa. 38Chaypacha paykunaman nerqa: Almayqa may llakisqa kashan wañuykama. Kayllapi qhepakuychej, qhawaychejtaj ama puñuspa, nispa. 39Aswan ñawpajman rispa, pampakama k'umuykukuytawan, Diosmanta mañakorqa: Tatáy, atikojtenqa, Noqamanta karunchay ñak'arinay kashan, chayta; chaywampis, ama Noqaj munaynillayqa kachunchu, astawanqa Qampa munayniyki ruwasqa kachun, nispa. 40Kutimuspa, apostolesninta puñurashajta tariparqa. Pedrotataj nerqa: Manachu uj horallatapis, mana puñuspa Noqawan kayta aterqankichej? 41Ama puñuychejchu, rijch'arisqa kaychej; jinataj Diosmanta mañakuychej, ama juchaman urmanaykichejpaj. Cheqatapuni espiritoqa wakichisqa kashan kasunapaj, aycha cuerpotajrí pisi kallpayoj, nispa. 42Chantá ujtawan rispa, mañakullarqataj: Tatáy, ñak'arinaypuni kajtenqa, Qampa munayniyki ruwasqa kachun, nispa. 43Kutimuspataj, chay kinsantin apostolesninta puñurashajllatataj tariparqa, ñawisninku puñuywan atipasqa kasqankurayku. 44Jinapi paykunata saqespa, kutillarqataj; kinsa kaj mañakuynimpipis kikillantataj mañakorqa. 45Chaymanta kutimuspa, apostolesninman nerqa: Kunanqa puñukapuychej, samarikuychejtaj. Hora qayllamushanña, Runaj Churintaj juchasapaspa makisninman jaywasqa kanqa. 46Sayariychej, jaku ripuna. Noqata jap'ichiwajqa chayamushanña, nispa. 47Jesús parlashajtillanraj, Judas, chunka iskayniyoj apostolesmanta ujnin kaj chayamorqa. Paywantaj ashkha runas jamorqanku espadasniyoj, k'aspisniyoj ima. Paykunataqa kachamusqanku kuraj sacerdotes, llajtamanta kuraj runas ima. 48Jesusta jap'ichejtaj paykunaman yachachisqa: Pitachus much'aykusaj, chay runataqa jap'inkichejpacha, nispa. 49Jinapi Jesusman qayllaykuspa, nerqa: Imaynalla, Yachachej Señorníy, nispa, much'aykorqataj. 50Jesustaj payman nerqa: Kawsaqe, ruwanaykitaqa ruwallayña, nispa. Judaswan jamojkunataj chimpaykuspa, Jesusta presocharqanku. 51Chay ratopacha Jesuswan kajkunamanta ujnenqa espadanta sik'ikuspa, kuraj kaj sacerdotej kamachimpa ninrinta wajtaspa, qholurparerqa. 52Jesustajrí nerqa: Espadaykita waqaychay. Espadata oqharejkunaqa espadallawantaj wañuchisqa kanqanku. 53Tataymantachus mañakuyman yanapanawanta chayqa, kunampacha chunka iskayniyoj tropa angelesninmanta astawan kachamuwanman. 54Ajina kanman chayrí, imaynamantataj Diosmanta Qhelqasqaqa junt'akunmanri? nispa. 55Chantá Jesusqa runasman nerqa: Suwaman jinachu espadasniyoj, k'aspisniyoj ima jap'iwaj jamunkichej? Sapa p'unchay qankunawan Templopi yachachispa kashajtiy, mana jap'iwarqankichejchoqa. 56Chaywampis kay tukuy imaqa ruwakun profetaspa qhelqasqanku junt'akunampaj, nispa nerqa Jesusqa. Chantá tukuynin yachachisqasnin Payta saqerpayaspa, ayqerikaporqanku. 57Jesustaqa presochaspa, pusarqanku kuraj kaj sacerdote Caifaspa wasinman, maypichus tantasqa kasharqanku leymanta yachachejkuna, kuraj runas ima, chayman. 58Pedrotaj karu qhepallanta qhaterqa kuraj kaj sacerdotej pationkama. Chayman yaykuspataj, kamachiswan tiyaykukorqa, suyaspa imachus kananta. 59Chaykama kuraj sacerdotes, jatun juntapi kajkuna ima mask'asharqanku imallatapis, chaymanta Jesusta tumpaspa Payta wañuchinankupaj. 60Ashkha llulla testigos jamorqanku, manataj Jesuspi ima juchatapis tarerqankuchu. Chaywampis, qhepataña iskay llulla testigos jamullarqankutaj. 61Paykunataj nerqanku: Kay runata nejta uyarerqayku: Diospa Templonta urmachiyta atini, kinsa p'unchaypitaj sayarichiyta, nispa. 62Chantá kuraj kaj sacerdote sayarispa, Jesusta nerqa: Manachu imatapis contraykipi parlajkunaman kutichikunki? nispa. 63Jesustajrí ch'inlla kakorqa. Chantá kuraj kaj sacerdoteqa Jesusta nerqa: Kawsashaj Diospa sutimpi niwayku: Qanchu Cristo, Diospa Churin kanki? nispa. 64Jesustaj kuticherqa: Arí, qan ninki. Astawanqa niykichej: Kunanmanta ñawpajman Runaj Churinta rikunkichej Tukuy Atiyniyoj Diospa pañampi tiyashajta, cielo phuyuspitaj jamushajta, nispa. 65Chayta uyariytawankama, kuraj kaj sacerdoteqa p'achasninta llik'irakuspa, nerqa: Kay runaqa Diospa contrampi sajrata riman. Imapajñataj testigosta munanchejri? Qankuna uyarinkichej Diospa contrampi sajrata rimasqanta. 66Ima ninkichejtaj qankuna? nispa. Paykunataj kuticherqanku: Payqa juchayojpuni; wañuchisqapuni kanan tiyan, nispa. 67Chayta niytawantaj, Jesuspa uyanman thoqaykorqanku, laq'arqanku, wakintaj sajmaspa, nerqanku: Yu Cristo, sut'inchawayku pichus sajmasusqanta, nispa. 69Pedro jawa patiopi tiyasqa kashajtin, uj sipas kamachi qayllaykuspa, nerqa: Qampis Galilea llajtayoj Jesuswan purej kanki, nispa. 70Payrí tukuypa ñawpaqempi nerqa: Mana Payta rejsinichu, nitaj yachanichu imatachus nisqaykita, nispa. 71Punkuta llojsishajtin, waj sipas kamachiñataj payta rikuspa, chaypi kajkunaman nerqa: Kaypis nazareno Jesuswan kasharqa, nispa. 72Pedrotajrí juramentowan nerqa: Mana chay runata rejsinichu, nispa. 73Uj chhikanmantawan, chaypi kashajkunañataj Pedroman qayllaykuspa, nerqanku: Cheqatapuni qampis paykunamanta kanki; parlaynillaykipi yachakushan, nispa. 74Jinapi Pedroqa kutin kutinta juraspa, nerqa: Manapuni rejsinichu chay runataqa pichus kampis, nispa. Chay ratopachataj, gallo waqarqa. 75Chantá Pedro yuyarikorqa Jesús kay nisqanmanta: Manaraj gallo waqayta, kinsa kutita ninki mana rejsiwasqaykita, nispa. Jawaman llojsispataj, sonqo nanayta waqarikorqa.
Copyright
Learn More


text:
Jānis Čakste
Jānis Čakste sutiyuq runaqa (* 14 ñiqin tarpuy killapi 1859 watapi paqarisqa Lielsesava llaqtapi - 14 ñiqin pawqar waray killapi 1927 watapi wañusqa Riga llaqtapi) huk Litunya mama llaqtapi taripay amachaq wan pulitiku karqan.
Tayta: ; Mama: .
Warmi: Justine Vesere.
Churinkuna: Janīna, Maiga, Daila, Aldona, Gedimīns, Mintauts, Ringolds, Konstantīns.
Yuyarina
Willay pukuykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Jānis Čakste.


text:
1Chaynu kusa ukmanta tukuyar qasillatinllapanaqami, Pabluqa Jesuspi kriyiqkunata qayamur, kusata animachir abrasar ima dispidirnaqa riran Macedonia lugarman. 2Chaymi, chaypa lugarninkunapiqa tukuy kriyiqkunata watukur animachir shumaqta willar imanaqa, riran prubinsya Greciaman. 3Chaypiqami kimsa misista tayar, Siria lugarman riyta yarpuran. Chaymanta, Siria lugarman rinanpaq yaqqana yaku karruman iqayarqa, Pabluqa yach'aran, Israel runakunashi wanuchinanpaq yarpusha nir. Chaymi payqa yarpuran qashan ch'akpala Macedonia lugarllata tikrakar riyta. 4Chaymanta Pablo ritinqa, yapar riranllapa Berea pwiblumanta Pirro shutiq runapa wamran So'pater, chaynulla Aristarcuwan Segundo ima. Paykunaqami ishkantin Tesalo'nica pwiblumanta kaqllapa. Chaynulla riranllapapis Derbe pwiblumanta Gayuwan Timoteo. Wakin riqkunaqami prubinsya Asiamanta Ti'quico, Tro'fimo ima kaqllapa. 5Tukuy kay ukninchikkunami naypaqta rir, Troas pwiblupi yaramaranllapa. 6Nataq, nuqakunaqa Pascua fyista pasatinna, Filipos pwiblumantaqa rirayllapa yaku karrupi. Chaymantami, sinku diyamanta ch'arayllapa Troas pwibluman. Chayna, wakpiqa syiti diyata karayllapa. 7Piru chay simanapa punta diya qallarinanpiqa, tantakarayllapa Santa Mikunata mikunayllapapaq. Nataq Pabluqa allaqnin rinanpaqna kar, mana shaykuqchu ch'aypi tutakaman yach'achiyaran kriyiq masinkunataqa. 8Tukuymi uk wasipa unaq kimsa altunpi tantakasha karayllapa. Chaynulla chaypiqami achka bilakuna achkirachikuyaran. 9Chaypi Pablo yach'achikuyatinqa, uk musu wamra Eutico shutiq bintanalapi uyakur tayaq. Chaynu kusa unaytana uyakur tayatinqa chay musutaqa punuy binsiran. Chaymi wasipa unaq kimsa altunmanta ratamuran pachaman. Chaynu ratamutinqa, wanushatana tariranllapa. 10Piru Pabluqa pachaman ishkimur, chay wanushataqa piratar abrasar chaypi kaqkunataqa niran: --Ama manchakuyllapachu. Kawsayanmi kay musuqa nir. 11Chayna, Pabluwan tukuy chaypi kaqkunaqa qashan chay wasipa unaq altun kayashanllapaman iqar, Santa Mikunata tantakar mikutinllapanaqa, yach'achikuran achkiyanankaman. Chaymantaqami riranna. 12Nataq chay Euticutaqa kawsaqtana aparanllapa wasinmanqa. Chaymi chay llakiqkunaqa kusalata aligriyaranllapa. 13Riyatiyllapanaqa, nimaranllapa: "Qamkunaqa yaku karrupi naypaskiyllapa Aso'n pwibluman. Nataq nuqami ch'akpala shamushaq" nir. Chaynu Pablo nimatinllapami, rirayllapa yaku karrupi naypaqta payta wakpi yaraq. 14Yarakuyatiyllapa ch'atinnaqa, yaku karrupina rirayllapa Mitilene shutiq pwibluman. 15Chaynulla chay pwiblumantapis lluqshir, allaqninraq pasarayllapa mar yakupa ch'aypinlapi uk pachita kaq chaypa naypanlawta. Chay pachitaqami shutiq Qui'o. Nataq allaqninraqmi ch'arayllapa Samos pwiblumanqa. Chaymanta chay pwiblumanta rirna, allaqnin [Trogiliuman ch'ar pasar] ch'arayllapa Mileto shutiq pwiblumanqa. 16Chaqa Pabluqari mana yaykunaranchu chay E'feso shutiq pwiblumanqa, chay prubinsya Asiapi mana kidanar. Chaqa payqami daskaqlla ch'anaran Jerusale'n pwiblumanqa, ashwan chay Pentecoste's fyista Jerusalenpi kaq chaypi kayta munar. 17Piru Miletupina karqa, Pabluqa kach'akuran E'feso pwibluman, kriyiqkunata rikar yach'achiqkunata willatin, pay kayashanman shamunanllapapaq. 18- 19Chaymi, ch'amutinllapanaqa paykunataqa niran: "Qamkunaqami yach'ankillapa imanu nuqa qamkunawan karay naypaqta chay prubinsya Asiaman shamushaymanta-pacha nirmapis. Chaqa, tukuy tyimpumi qamkunawan kar, Amitunchikta sirbisha kani. Manami kusala puytiqkuna yupayqa tukuraychu. Ashwanmi qamkunapaq waqasha, qischakasha imamapis kani, Israel runakuna imanachimayta munatinllapamapis. 20Chaynu qischakarpis, manami uyararchu ashwan yanapashunayllapapaq tukuy imatapis yach'achishushallapa kani tukuypa naypanpi, chaynulla wasikillapapi ima. 21Chaynulla Israel runakunata, mana Israel runakunamatapis willashana kani, chay uchakushankunata dijarna kriyinanllapapaq Taytanchik Dyuspi, chaynulla Amitunchik Jesucristupipis. 22"Nataq, kananqami Jerusale'n pwibluman riyani, Dyuspa Santu Ispiritun apamatin. Chaypiqa ima pasamayanqa nirmapis manami yach'anichu. 23Piru kaylata yach'ani, kada pwibluman rishaypi Dyuspa Santu Ispiritun willamayan, karsilman itamar qischamayanqallapa Jerusalenpi nir. 24Chaykunata yach'armapis, manami llakir manchakunichu wanunaypaqqa. Chaqa kay bidayqa mana imachu nuqapaqqa. Chaymi aligriyar, allita Amitunchik Jesu's munashanta ruranani wanunaykaman. Chaqa paymi akramasha runakunata yach'achinaypaq: 'Dyus llakipamarninchik nuqanchikkunata washamayninchikta munan' nir. 25"Kanan-shuypaqa qamkunata nishunillapa: Manami kananmantaqa rikamankillapanachu mayqannikillapapis, Amitunchik mantamaqninchikpaq yach'achishurayllapa chay qamkunaqa. 26- 27Chaymi kananqa willashunillapa: Dyusninchik tukuy munashanlata willashushallapa kani mana imalatapis pakarchu. Chaymi kananqa manana mayqannikillapapaqpis uchayjun yupaynachu yarpuni. Chayqa qamkunapinari kanqa. 28Chayna qamkunana kuytakar, Dyuspi tukuy kriyiqkunataqa shumaqta rikar kuytayllapa. Dyuspa Santu Ispiritunqa, uk michikuqkunata yupay akrashushallapa rikanaykillapapaq paypi kriyiqkunataqa. Chaqa paypi kriyiqkunaraykumi Amitunchik Jesusqa kruspi wanur yawarninwan rantishana. 29"Chaymi nini: Maydiya nuqa ritiynaqami rikarimunqa uk saqra yach'achikuqkuna. Paykunami, atun surrukuna uyshata mikuqkuna yupay kanqallapa. Chaymi kriyiqkunataqa ukmanta yach'achitin manana Dyuspiqa kriyinqallapanachu. 30Chaynulla qamkunamanta wakinnikillapami Dyuspa kuntran tikrakar, ukmanta yach'achikutin Dyuspi wakin kriyiqkunaqa chaypina kriyinqallapa. 31Chaymi qamkunaqa kusata kuytakar alamirala kawsankillapa. Yarpunkillapa kimsa añutami, tuta, unaq katinmapis, waqaypi ima, mana shaykuq tukuynikillapata yach'achishurayllapa. 32"Kanan-shuypaqa kriyiq masiykuna, Dyusninchikman mañakusha kani payna qamkunata llakipashurllapa kusa shumaqtana kuytashunanllapapaq. Ashwan payna kananqa qamkunata yanapashurllapa kusa yach'aqpaqna tikrashunqallapa. Chayna chay arnishushannu washashunqallapa tukuy kriyiqkunataqa. 33Manami nuqallapaqqa rach'pata, uruta, qillaymatapis munashachu kani, mayqanpatapis. 34Ashwan allitami yach'ankillapa, makiywan trabajaray, nuqapaq chaynulla wakin pullay kaqkunapaqpis. 35Chaqa Amitunchik Jesusmi nisha: 'Mas allinmi kanqa ministiqkunata qunallapapaq, ashwan paykuna qumanallapamantaqa' nir. Chaynu pullaykillapa karqami, nuqaqa yach'achishuyaqllapa kani 'Trabajar ministiq runakunata yanapankillapa' nir". 36Chaymanta chaynu nirqa Pabluqa tukuy paykunawan qunqurikur Dyusman mañakuranllapa. 37Chaymi tukuyninllapa waqar Pablutaqa abrasar mucharanllapa ima. 38Chaqa paykunaqami alliplata llakisha karanllapa, Pablo "Mananami rikamankillapachu" nisha karan chayrayku. Chaymantami Pablutaqa yapar aparanllapa yaku karru kayashankaman.
Copyright
Learn More


text:
1Diosníy, sasachayniyta willakuqtiy uyariykuway, manchakuy awqakunamanta waqaychaykuway. 2Millay runakunaq yuyaykusqanmanta pakaykuway, huñunasqa millay runakunamanta hark'aykuway, 3qallunkutan espadata hina ñawch'iyachinku, wach'isqata hinan k'arak simikunata rimarqarinku. 4Pakakunankumantan chanin runata wach'imunku, mana mancharispan qonqaylla wach'imunku. 5Paykunapuran mana chaninta ruwanankupaq tanqanakunku, pakallapi toqlla churaytan rimanakunku, mana pipas rikunanpaqmi yuyanku. 6Yuyaykuspankun ninku: Allintañan millayta ruwananchispaq yuyaykunchis, nispa. Runaq sonqonqa musphana imaymanakuna paqarichiqmi. 7Diosmi ichaqa paykunata wach'inanwan k'irinqa, qonqayllan paykunataqa k'irinqa, 8simillankutaqmi paykunataqa urmachinqa, llapa rikuqninkutaqmi: ¡Imaraqmi! ninqaku. 9Llapallan runakunan Diosta manchakunqaku, Diospa ruwasqankunatan willaranqaku, chay ruwasqankunatan yuyaymananqaku. 10Chanin runaqa Señor Dioswanmi kusikunqa, paymanmi hap'ipakunqa, llapa chanin sonqoyoqkunapas kusikunqakun.
Copyright
Learn More


text:
1Servipakuqkunapas respetowanyá patronninkuta allinpaq hapichunku chaynapi Diosninchikmanta hinaspa yachachisqanchikmanta ama hukmanta rimanankupaq. 2Sichu sirvientekunapa patronnin iñiqmasin kaptinqa amayá iñiqmasin kasqanraykuchu menospaq hapichun. Aswanqa allintaraqyá servichunku chay patronqa iñiqmasin kasqanrayku hinaspa kuyay wawqen kasqanrayku. Kaykunata yachachispaykiyá kamachiy. 3Señorninchik Jesucristopa yachachikuyninkunata mana chaskispa hukmankunata yachachiq runaqa hinaspa Diosmanta yachachiykunapa contranpi kaqkunaqa 4hatun tukuqmi, mana imapas yachaqmi hinaspa muspaypi hina rimakuspa atipanakuqmi, chayna atipanakuykunamantam mirarun envidianakuykuna, piñanakuykuna, kaminakuykuna hinaspa hukman piensaykuna, 5chaymantam mirarun millay pensamientoyoq runakunapa atipanakuynin, chayna runakunaqa cheqap kaqtapas mana reqsispam piensanku: “Diosta servispayqa apuyarusaqmi” nispanku. 6Arí, Diosta servispaqa qori-qollqeta hinam tarirunchik kapuqninchikwan contentakuyta yachaspanchikqa. 7Nacespanchikqa kay pachamanqa manam imatapas apamurqanchikchu, chaynataqmi wañukuspanchikpas imatapas mana apasunchu. 8Pachanchikpas mikunanchikpas kaptinqa, chaywanyá contentakusun. 9Apuyaylla munaqkunaqa tentachikuspam pantayllaman hinaspa mana valeq kaqkunallaman wichiykunku, chaykunaqa apakun llakillamanmi hinaspa wañuyllamanmi. 10Qollqella kuyayqa tukuy mana allin ruraykunapa mamanmi. Wakin runakunapas qollqellata kuyaruspankum Diosman iñisqankumantapas karunchakurunku hinaspam tuksikuchkaq hina llumpaysuta ñakarinku. 11Qanmi ichaqa Diospa runan kanki, chaynaqa chay llapa mana allin ruraykunamanta ayqekuspayá imatapas allinta ruray, Diosta servispayá payllamanña hapipakuy kuyakuspa, pacienciakuspa hinaspa llampu sonqolla kaspa. 12Allin peleachkaq hinayá iñisqaykipi kallpanchakuy chaynapi wiñay kawsayta haypanaykipaq. Chaypaqmi Dios qayasurqanki hinaptinmi iñisqaykimantapas willakurqankiña achka testigokunapa qayllanpi. 13Qamtam kamachimuyki llapallan kawsachiq Diospa hinaspa Poncio Pilatopa ñawpaqninpi testimoniakuq Jesucristopa qayllanpi: 14Señorninchik Jesucristo kutimunankamayá kay kamachimusqaykunata kasukuy ama huchallikuspa chaynapi ama pipas anyasunaykipaq. 15Paytam Dios rikurichimunqa munasqan tiempopi. Diosllam tukuy atiyniyoq kamachikuqqa, reykunapa Reyninqa hinaspa señorkunapa Señorninqa. 16Payllam mana wañuqqa, payqa mana asuykuy atina kanchaypim kawsakuchkan, paytaqa manam pi runapas rikurqachu nitaqmi rikuyta atinmanchu. Payllamá llumpay atiyniyoqqa, payllatayá yupaychasun wiña-winaypaq. Amen. 17Llapa apukunatayá kamachiy ama alabakunankupaq hinaspa tukuruqlla qori-qollqeman ama hapipakunankupaq, paykunaqa kawsaq Diosllamanyá hapipakuchunku, payllam chaninninpiqa llapa imakunatapas kusikunanchikpaq qowanchik. 18Allinkuna ruraypiyá apuqa kachunku, mana imayoqkunamanyá kusikuywan qochunku. 19Chaynapim llapa imankunapas hamuq tiempokunapi kapunqa hinaspam cheqap wiñay kawsayta haypanqaku. 20Timoteo, imam yachasqaykikunatayá sonqoykipi takyachiy, amayá uyariychu mana respetowan yanqapas-yanqa rimaqkunataqa nitaq iñisqanchikpa contranpi: “Ñoqaykuqa yachaywanmi rimaniku” nispa yanqa rimaqkunatapas. 21Chayna yachaq tukuq runakunata qatispankum wakin iñiqkunapas Diosmanta karunchakururqaku. Diosninchikyá tukuy imapi favorecesunkichik.
Copyright
Learn More


text:
1¡Llapa llaqtakuna makiykichista t'aqllakuychis! ¡Kusisqa qaparispa Diosta hatunchaychis! 2Ancha Hatun Diosqa may manchanan, teqsimuyuntinpi atiyniyoq reymi. 3Paymi llaqtakunata k'umuykachimuwarqanchis, suyukunatapas sarurparichiwarqanchis. 4Paymi herencianchis hallp'ata akllapuwarqanchis, paymi Jacobta munakuspa akllakuwarqanchis. 5Señor Diosmi kamachikuy tiyananman wicharqan, kusisqa qaparishaqtinku, trompetatapas waqachishaqtinku. 6¡Takiychis, Diosman takiychis! ¡Takiychis, Reyninchisman takiychis! 7Diosqa teqsimuyuntinpi Reymi, chayrayku, sumaqllataña takiychis. 8Diosmi suyukunata kamachin, Diosmi ch'uya kamachikuy tiyananpi tiyan. 9Suyukunapi kamachikuqkunan Abrahampa Diosninpa llaqtan hina huñukunku. 10Diospan kay pachapi kamachikuqkunaqa. ¡Payqa ancha hatunchasqan!
Copyright
Learn More


text:
Sinku hayt'ay
Sinku hayt'ay icha hutpul (inlish simipi: Football), ankash qallupi, pukasha haytay; Kichwapi Chakiyasiy icha Chakirumpay nisqaqa huk sinkuwan chunkaymi, Tiksi muyuntinpi lliw pukllaykunamantaqa aswan chaninchasqam.
Iskay quchum, llapanqa chunka hukniyuq runayuq (huk punku amachaqniyuq), pukllana pampapi pukllanakunku. Llapa quchup huk punkunmi kan. Pilutataqa chakinwanmi hayt'aspa tinkuq masikunap punkunman chamqaspa taripayta munanku. Manapunim makiwanchu pukllananku. Isqun chunka minutumanta aswan taripaq quchuqa atipaqmi.


text:
1Chay camachicuy quiquin Dios janay pachäćhu rasun lulaycunanpä llantuynin-yupayllam; manamari quiquin rasuncäćhu. Chaymi imaypis jinalla watan-watan Diosninchicman uycunanpä aśhuycücunäta mana chuyanchaycunchu. 2Atipaptin'a manañaćh jucha-sapactañachu licaculcanman, nïtac yawarcunactapis uycuyalcanmanñachu. 3Aśhwanpa cay lulaycuśhancunaca watan-watan yalpalcachin śhun'unćhu juchancuna jinalla caśhantam. 4Cay capishcunap türucunap yawarnincuna śhun'unchicćhu cä juchacunäta manamá chincachiyta atipanmanchu. 5Chaymi cay pachäman Jesus śhamul Diosta nila: “Yawarcunactapis nï uycunactapis mana munalmi aychäta lulaycamälanqui. 6Manamari juchancunapi uywacuna cañaycuśhanpis imaymana uycuśhuśhayquicunäpis śhun'uyquipächu cala. 7Chaymi nilá: ‘Tayta Diosní, ya'api isquirbishayqui limaśhanmannümi cayćhu cayá ampa munaśhayquita lulaycunäpä’ ” nil. 8Canan, má, tantiaycäliy cay punta nishanta: “Yawarcunacta nï uycunacta nïtac juchancunapi imaymana uycuśhuśhayquicunätapis mana munalmari śhun'uyquipächu nï cala” nil. Caytam nin masqui caycunacta lulaycälinanpä quiquin camachicuy niyaptinpis. 9Chaypïtá: “Cayćhümi cayá munaśhayquita lulanäpä” nilam. Cay nishanwan punta limanacuycäta jululculmi juc muśhüta ćhulaycun. 10Chay munaśhanmannuy Jesusninchic quiquinpa aychanta juc cutilla wiña-wiñaypä uycuśhanpam canan mana juchayüña chuyanchäśha caycunchic. 11Rasunpa, cay pachäćhu puydï sasirdüticunaca watalcul watalcul chay lulaycunacta jinallam lulayalcan juchacunacta mana imaypis chincachiy atipayaptinpis. 12Jesusmi ichá juchanchic-laycu juc cutilla yawarninta wiñay simpripä uycul Tayta Diospa allïnin-lädunćhu quïdacula. 13Chayćhümi alcayan ćhïnïnincunacta ćhaquinman uyshuycachimunancama. 14Caynu juc cutilla uycuśhanwanmi Dios japächaycuśhancunäta wiña-wiñaypä chuyanchäla. 15Caynu caśhanta Chuya Ispiritupis tantialpachimanchicmi cay nishanwan: 16“Tayta Dios caynütam niyan: ‘Chay muyun nunäcunamanmi limalicuśhä caypi: camachicuynïta umanmanmi ćhulaycuśhä; śhun'unmanpis isquirbiycuśhämi’ nil”. 17Jinaman nilpunmi: “Juchancunapïpis mana allin lulaynincunapïpis manañam imaypis yalpalcuśhäñachu” nil. 18Chayurá juchacunaca pampachäśha cayaptin'a manañam juchacunapi imallacta uycunanchicpis canñachu. 19Chaymi, chalapacü-masïcuna, rasun Sumä Chuya Sityuman, quiquin Diosninchic caśhanman, Jesuspa yawarninpa sumä chalapacüśhaña canan yaycuchwan. 20Rasun curtïna cä quiquin aychanpam cawsayta uycü muśhü caminucta quićhaycapamanchic yaycunanchicpä. 21Paymari Diospa lluy nunancunaćhu sumä puydï sasirdütinchic cayan. 22Chaymi Tayta Diosman aśhuycunanchic llapan śhun'unchicwan, masïsu chalapacuyninchicwan, tantiayninchicpis śhun'unchicpis aychanchicpis chuya yacuwan-yupay lluy jinantin sumä chuyanchäśhaña. 23Ñatac “Diosta alcaycümi” niyanquimari. Chayurá payman jinallari masïsu chalapaculcay; pay'a chalapacunam; limalicamäśhanchicta lulaycun'amá. 24Chaynütac llapanchic cuyanacuytawan allin lulaycäta lulaycuypïta afanacuśhun. 25Amatac amcuna juntunacuyta caćhaycapäcuychu waquincuna chaynu yaćhacäśha cayalcaptinpis. Aśhwanpa Jesusninchicpa cutimunan cayllaćhüña cacuyaptin'a callpanchanacuycuśhun mastalä canpis. 26Ñatac rasuncäta tuquicta yaćhayal juchacta pursïpa jinalla luläcunäpá manañam juc canchu juchan-laycu ima uycunanpäpis. 27Aśhwanpa manchanaśh cäraycunan muyuncäwan, Diospa llapa ćhïnïnincunacta camacaycunanpä wiñay simpri nina walä ñacaycällañam alcayan. 28Ñatac ¿manachun Moisespa camachicuyninta jalutacücunäpä ishcay quimsa licänin captin'a mana llaquipaycul wañuchina cala? 29Chayurá ¿manachun mas-mas mućhuycuytalä ćhasquiycunan Diospi śhamü chulinta jalutacücá, chay limalicamäśhanchic yawarninpa chuyaman muyuycachimäśhanchiccäta yan'al anlapä licäcá, jinaman llaquipaycü Chuya Ispiritucta paläcá? 30Lisinchicmari chay “Ya'apam cutichiycuycá, tincüninmanmi pägunta uycuśhä” nïcäta. Chaynütacmi nila: “Taytanchicmi malcanta cäraycun'a” nil. 31Rasunpa ¡maynu llaquim cawsä Diospa maquinman palpuy'a! 32Má, yalpapäcuy rasuncäta unay ćhasquipäcuptiqui ¿manachun imaymana sasachacuycuna talcamuptinpis pasinsiawan tacyaycälilanqui? 33Waquinćhu'a lluypa puntanćhümi palaśha, ma'aśha capäculanqui. Juccunaćhu'a chaynu pasäcunäta ñacawshipäculanquim. 34Carsilćhu wićhaläcunätapis ñacayta pasawshilanquimari. Janay pachäćhu sumä ćhaniyu cäniquicuna wiñaypä uywaśhayquita yaćhapäculmá sumä cushicuywanlä llapa ima cäniquicunactapis waycachiculcälanqui. 35Chayurá caynu chalapaculcäśhayquita mana caśhanman ama cutichipäcuychu; sumä-sumä jatun allintamari apaycamun'a. 36Ñacaycunaćhu masïsu śhaycapäcunayquim Dios munaśhanta lulaycul limalicuśhanta ćhasquipäcunayquipä. 37Isquirbishaćhu niyanmari: “Cayllaćhüñam cacuyan; śhamüca ñam ćhämun'aña; manam dimuramun'achu. 38Ñatac allinpa ya'a licaśhäcunämi chalapacuyninpa cawsan'a; sïchuśh ipaman cutïluptin'a manaćh śhun'üpäñachu can'a” nil. 39Ñatac ya'anchic chay ipaman cutiyninwan wañuycäman liyäcänüchu manam cayanchic. Aśhwanpa chalapacuyninpa wiñay cawsayta ćhasquïcunämari.
Copyright
Learn More


text:
1Señor Diostaq Moisesta nirqan: 2–Ñawpaqkaq killa qallariy p'unchaypin Ñoqawan Tupana Karpata sayarichinki. 3Chaymanmi kamachikuy simiyoq arcata churanki, hinaspan chay arcata Ch'uyay-ch'uya Cheqas t'aqaq cortinawan pakanki. 4Apaykunkin mesatapas, hinaspan chay patapi churanakunata churanki. Apaykullankitaqmi candelerotapas, hinaspan lamparachakunata churanki. 5Kamachikuy simiyoq arca chimpa cortinaq huk ladonpi incienso ruphachina qori altartapas churanki, cortinatapas karpa punkumanmi warkunki. 6Hinamantataqmi Ñoqawan Tupana Karpa punkuq ñawpaqen kanchapi sacrificio ruphachina altarta churanki. 7Chaymantataq puruñata churanki Ñoqawan Tupana Karpawan altarwan tupaypi, chay puruñamantaq unuta hich'aykunki. 8Hinaspataq kanchata cortinakunawan muyuchinki, kancha punku cortinatapas warkunki. 9Chaymantataq hawina aceiteta hap'ispa karpata ch'aqchunki tukuy imapas chaypi kashaqkunatawan. Chay hinatan ñoqapaq chayta t'aqapuwanki lliw imaymanantinta, hinan chayqa ch'uya kapunqa. 10Ch'aqchullankitaqmi sacrificio ruphachina altartapas tukuy imaymanantinta, chay hinatan altarta ñoqapaq t'aqapuwanki, chaymi Ch'uyay-ch'uya altar kapunqa. 11Ch'aqchullankitaqmi tiyanayoq puruñatapas, chay hinatan chayta ñoqapaq t'aqapuwanki. 12Chaymantataq Aaronta churinkunatawan Ñoqawan Tupana Karpa punkuman pusanki, hinaspan unuwan paykunata bañanki. 13Aarontan ch'uya p'achawan p'achachinki, hinaspan payta hawiykunki, chay hinatan ñoqapaq t'aqapuwanki sacerdotey kananpaq. 14Hinaspataq churinkunata asuykachikuspa sotanakunata churanki. 15Hinamantataq paykunata hawiykunki, taytanku hawisqaykita hina, chaymi sacerdoteykuna kanqaku. Hawisqa kasqankuwantaq paykunapas churinkupas sacerdotellaypuni kashanqaku lliw mirayninkupi, nispa. 16Moisesmi ruwarqan Señor Diospa tukuy kamachisqanman hinapuni. 17Chhaynaqa, Egipto suyumanta lloqsimpusqanku iskaykaq wataq ñawpaqkaq killan qallariy p'unchaypi, karpaqa sayarichisqa karqan. 18Moisesmi karpata sayarichirqan, sayanakunatapas marconkunatapas suskhuq k'aspinkunatapas churarqan, sayaq k'aspinkunatapas sayachirqan. 19Chay patamanmi karpata mast'aykurqan, hinaspan chay patata qatawan qataykurqan, Moisesta Señor Diospa kamachisqanman hina. 20Chaymantataq kamachikuy simiyoq p'alta rumikunata hoqarispa arca ukhuman churaykurqan, hinaspataq suskhuq k'aspikunata arcaman suskhuchirqan, hinallataq kirpanata arca pataman churarqan. 21Hinaspataq arcata karpaman apaykurqan, hinaspan Ch'uyay-ch'uya Cheqas t'aqaq cortinata warkuykuspa kamachikuy simiyoq arcata pakaykurqan, Moisesta Señor Diospa kamachisqanman hina. 22Mesatan karpa ukhu Ch'uya Cheqasman churaykurqan wichay ladoneqman. 23Chay mesa patamantaq Señor Diospa ñawpaqenpi churana t'antata tawqarqan, Moisesta Señor Diospa kamachisqanman hina. 24Candelerotan karpa ukhu Ch'uya Cheqasman churaykurqan mesa chimpa uray ladoneqman, 25hinaspan Señor Diospa ñawpaqenpi candeleroman lamparachakunata churarqan, Moisesta Señor Diospa kamachisqanman hina. 26Qori altartapas churaykullarqantaqmi karpa ukhu Ch'uya Cheqasman, t'aqaq cortinaq ñawpaqenman, 27hinaspan chay patapi q'apashaq inciensota ruphachirqan, Moisesta Señor Diospa kamachisqanman hina. 28Hinallataqmi karpa punku cortinata warkurqan. 29Hinaspan sacrificio ruphachina altarta karpa punkuq ñawpaqenpi churarqan, hinaspanmi altar patapi ruphachina sacrificiota ruru ofrendatapas haywarqan, Moisesta Señor Diospa kamachisqanman hina. 30Puruñatan karpawan altarwan tupaypi churarqan, chay puruñamantaq unuta hich'aykurqan mayllikunapaq. 31Moiseswan Aaronwan churinkunawanmi chaypi makinkuta chakinkuta mayllikuqku. 32Karpaman haykuspankun, altarmanpas qayllaykuspankun mayllikuqku, Moisesta Señor Diospa kamachisqanman hina. 33Chaymantataq karpayoq altarniyoq kanchatapas cortinakunawan muyuchirqan, kancha punku cortinatapas warkuykurqan. Chhaynatan Moisesqa Dioswan Tupana Karpa ruwayta tukurqan. 34Chaymantataq phuyuqa Dioswan Tupana Karpata pakaykurqan, Señor Diospa lliphlli-kayninpas karpata hunt'aykurqan. 35Manataqmi Moisesqa karpaman haykuyta atiqchu, chay patapi phuyu kashasqanrayku. Señor Diospa lliphlli-kayninpas chayta hunt'aykusqanrayku. 36Karpamanta phuyu wichariqtintaq, Israel runakunaqa karpankuta hoqarispa puririqku, 37phuyu mana wichariqtinmi ichaqa, chay phuyu wicharinan p'unchaykama mana puririqkuchu. 38Señor Diospa phuyunmi p'unchayqa karpa patapi kasharqan, tutataq chay patapi nina kasharqan, chay hinatan tukuy purisqankupi llapa Israel runakunaqa rikurqanku.
Copyright
Learn More


text:
Heilongjiang pruwinsya
Heilongjiang pruwinsya (kastilla simipi Provincia de Heilongjiang, chun simipi: 黑龙江, phinyimpi: Hēilóngjiāng, machu: Heilungkiang, nisqaqa Chunwa Runallaqta Republika mama llaqtapi huk pruwinsyam. Uma llaqtanqa Harbin llaqtam.
Yuyarina
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
2 chunka kimsaniyuq prefectura-llaqtanmi kan.
Yachay tarpuy[llamk'apuy | pukyuta llamk'apuy]
Pruwinsyapi paqarisqa runakuna[llamk'apuy | pukyuta llamk'apuy]
Simi kapchiy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Heilongjiang pruwinsya.
- Uficial qillqa web (chun simipi)
- Heilongjiang saywitu (inlish simipi)
- Heilongjiang en el China Internet Information Center (inlish simipi)
- Fotografías de la Fiesta de la Linterna de Hielo (inlish simipi)
Plantilla:Punku p'anqa Chunwa Runallaqta Republika


text:
Beşiktaş JK
Beşiktaş Jimnastik Kulübü nisqaqa huk Turkiya piluta hayt'ay klubmi.
Yuyarina
Wiñay kawsay[llamk'apuy | pukyuta llamk'apuy]
Kamasqa 19 ñiqin pawqar waray killapi 1903 watapi
Suñaykuna[llamk'apuy | pukyuta llamk'apuy]
Piluta hayt'aqkuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Beşiktaş JK.
- Uficial web sitel


text:
Khallwa
- Kallwa icha khallwa nisqapas awanapaq ruk'i nisqamanta ñawirinaykipaq chaypi qhaway.
Khallwa, wayanay icha maraq (familia Hirundinidae) nisqakunaqa huk pisqu rikch'aq ayllum. Ancha allin phawaqkunam. Palamachakunatam mikhunku.
Rikch'aqkuna[llamk'apuy | pukyuta llamk'apuy]
Kaymi Antikunapi kawsaq rikch'aqkuna:
- Haplochelidon andecola - Puna khallwa
- Notiochelidon cyanoleuca - Muyuna pisqu (Charapa kulurdina)
- Notiochelidon murina - Yana khuyaq
- Progne murphyi
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Khallwa


text:
Yaku muyuriy
Yaku muyuriy nisqaqa tiksimuyuntinpi yakukunap muyuriyninmi.
Inti illanchayninwan yakukunatam, mama quchap hawanpi kaq yakutam q'uñichinmi. Chay yakup rakinkunaqa wapsiyanmi, wayra pachapi yaku wapsi tukuspa. Wayrakuna chay wapsita mast'arinmi. Yaku wapsi musuqmanta chiriyaspa yakuyanmi, ancha achka yaku sut'uchakuna, phuyum tukuspa. Chay sut'ukuna nisyu hatunyaptin, param, urmamuq yakukunam tukukun. Chay paray yakuqa allpa pachaman yaku pachamanpas uramaykun, allpap hawanpi purispa icha allpap ukhunman mismispa. Chay allpap ukhunamantaqa yaku pukyukunapim hawaman paqarimun, mayu tukuspa. Chay mayukunataq mama quchamanmi purimun.


text:
1Ñáa mana yapa charic quiriccunama yanapasha cumbirana cullquita japinamanda rimashami. Galacia llactaibi tiyac quiriccunata ñuca rimashcacuintallata cangunahuas rana manguichi. 2Caran domingo punzhaibi caran amu Dios canda cushcamanda chicanyachisha huacaichinami. Yali ganac runaga yali cumbiranami. Ñáuca cangunahuagma pactacpi tucui ñaupa chicanyachisha huacaichishcata tandachinata ushanguichi. Chasna racpi ñuca tiyangaraushca uras chita japinata mana minishtinguichichu. 3Ñáuca chibi pactasha canguna Diosma cumbirana cullquita japisha Jerusalenbi tiyac pugri quiriccunama cachashami. Cangunaga shuc (1) runata ishcaita (2) canguna muntunmanda japicpi chi cullquita apanauchun nisha. Chasnallata ñuca quillcashca ricsichina cartata apanauchun quiric huauquigunama cungahua. 4Ñáucahuas rinata balicpiga paiguna ñucahuan rinauchun. 5Ñáaupapunda provincia Macedonia llactagunama pasiashcahuasha cangunahuagma shamushami. 6Chasna shamusha ashca punzhagunatachari, tucui sanjuan uraspichari, cangunahuan saquirisha. Chihuasha ñuca maibis ricpi cangunaga yanapasha cushihuan cachahuanguichi. 7Huashaga Dios munacpi ashca punzhagunata cangunahuan saquirisha nini. Randi cunanga timpu illacpi cangunata pasashami shuc ratullata pasianata mana munasha. 8Cunanga Efeso llactaibimi saquiringarauni Pentecostes jista punzhagama. 9Cai Efeso llactaibi ashca runa Diospa shimita yapa yachanata munanaupi ñuca yapa tarabana mani. Chasna agllaita ashca runaguna ñuca yachachinata mana munasha jarcachinata munanaun. 10Timoteo cangunahuagma pactacpi cushihuan japichi pai mana manzharishca tucungahua. Paihuas ñucacuinta Diospa tarabanata raun. 11Chimanda ama pihuas paita yanga mangui nisha rimachinguichichu astahuanbas paita yanapasha ñucahuagma cuti cachamunguichi. Chi shuc quiric huauquigunahuan pariu pai shamunata chapauni. 12Apolosta yapa rugarani chi shuc quiriccunahuan cangunahuagma pariu pasigringui nisha randi cunan mana munarachu. Huasha pai ushashcaibi shamungami. 13Yuyarichi. Diosta sinzhita quirisha ama juchai urmaichichu. Manachu cari anguichi. Chasna asha Diospa ushaihuan sinzhiyaichi mana manzharisha. 14Imata rashahuas tucuigunata llaquishami raichi. 15Alimi huauquiguna. Canguna yachanguichi provincia Acayaibi Estéfanascuna punda quiriccuna auta yachanguichi. Tucui uras quiriccunata yapa yanapangahua tarabasha causanaunmi. 16Chiraicu paigunacuinta runagunata balichisha uyaichi. Llambu Señor Jesucristota sirbisha tarabac runagunata alita uyaichi. 17Estéfanas Fortunatondi Acaicondi cangunahuagmanda caima shamushcamanda cushiyani. Canguna caruibi causasha mana ushashcamanda paiguna randi ñucanchita cushiyachinaura. 18Ñáucanchita ahuantachishcacuinta cangunatahuas chasnallata ahuantachingaunami. Chasna rac runagunataga llaquina manguichi. 19Asiaibi tiyac llactagunaibi causac quiriccuna cangunama saluduta cachanaun. Quiric huauqui Aquilo paihua huarmi Prisilandi paihua huasibi tandanauc quiriccunandi Señor Jesucristohua shutibi cangunama yapa saludanagunata cachanaun. 20Tucui caibi tiyac quiric huauquiguna panigunas cangunata saludanaun. Cangunapura pariumanda yapa llaquishcahuan saludaichi. 21Ñáuca quiquin maquihuan quillcasha saludauni Pablo sirtu quillcashcata canguna yachangahua. 22Maican Señor Jesucristota mana llaquic runata Dios taripasha jichuchun. Señor Jesus uctalla shamuchun. 23Señor Jesus tucui cangunata llaquisha alita rachun nishami tapuni. 24Ñáucanchi Jesucristohuan shuglla ashcamanda tucui cangunata llaquini. Chillata quillcani. Pablo.
Copyright
Learn More


text:
1Ta cuñí tucu chi co̱ton vatyi nu cuandɨhɨ tyembu cuquichi quɨvɨ cha yɨɨ xaan coo yo. 2Vatyi cucoo ñáyɨvɨ ñu cuñí xaan suri chi maa. Ta cucuñi xaan ñu xuhun. Ta yaa xaan cucuvi ñu. Ta cahnu cusaha ñu chi ñu. Cucahan ña vaha ñu sɨquɨ Nyoo. Ta ma quichaha ñu nu cahán sutu ñu ta sɨhɨ ñu. Ma nacuhva ñu tyahvi nyoo chi Nyoo, nɨ chi tahan ñu. Ma quichaha ñu chi Nyoo. 3Ma cuñi ñu chi tahan ñu. Ma coo tɨcahnu iñi chi ñu chihin ñáyɨvɨ. Cuñɨɨ ñu cuendu. Ma cuvi cunyaca ñaha ñu coño ñuhu ñu. Xaan xaan cucuvi ñu. Ta ma cuñi nyehe maa ñu cha vaha. 4Cunaxico tuhun ñu chi tahan ñu. Ta ndava xaan cucuvi iñi ñu. Ta cucaña iñi ñu sacuvi ñu ñáá ndɨhɨ cha cuñí ñu. Ta maa maa ri cha quichi cuvi iñi ñu cunanducu ñu, ta ma nanducu ñu chi Nyoo. 5Cunyicon ñu noo cuhva tari cha chinó iñi ñu chi Nyoo, soco ña ndicha ñu. Vatyi chasɨ́ ñu cha sañahá Nyoo tunyee iñi ra. Ma cutahun chihin ñu caa tyicuan caa. 6Vatyi mahñu ñu ihya iyó ra cha quɨhvɨ ra chichi vehe ta sandavi ñaha ra chi ñusɨhɨ cha ñahri cha chiñi tuñi xiñi. Ta nyisó ñusɨhɨ cuan cuatyi, vatyi nyicón ñu tandɨhɨ cha quichi cuvi iñi ñu. 7Tyicuan ri cuñí ñu coto ñu tandɨhɨ tuhun chaa soco ña cuví cutuñi iñi ñu ñáá cha cuvi cha ndicha. 8Ta ñu cucoo cha cahin tuhun ihya, cucuvi ñu tari maa ra Janes ta ra Jambres, ra tasɨ cha cachiyo̱ ta cha naha. Ta cuñi̱ ra saha canaa ra chi ra Moisés. Ta tyicuan caa tucu ñu cucoo nu cuahan ca chi. Ma tahan iñi ñu sacuvi ñu cha vaha. Quiñi cucaca xiñi ñu. Ta ma chino iñi ñu cha vaha. 9Soco cuhva cunyacuvi ñu ma cuvi cutya chi vatyi ña xehe caa tyi cha ñima ri tuhun cuví cha cusacuvi ñu, tari cha chinyacuvi̱ ra Janes ta ra Jambres. 10Soco yoho chitó vahun tyi yuhu ñima tyicuan caa iyé. Vatyi chitón tuhun cha sañahí, ta cuhva iyé. Ta chitón ñáá cha nanduquí ta yoso cuhva chinó iñi chi Nyoo. Ta chitó tucun yoso caa cunyeé iñi cha cahán ñáyɨvɨ chii. Ta chitón yoso cha cuñí chi ñu. 11Ta chitón yoso caa cunyeí tɨndoho nu chicán nyicon ñáyɨvɨ chii. Chito̱n cha cuvi̱ chii, tandɨhɨ tɨndoho cha nyehi̱ cha catyi tuhun Nyoo ñuu Antioquía, ta ñuu Iconio, ta ñuu Listra. Soco Sutu Mañi yo sacacu̱ ra chii chichi tandɨhɨ cuan. 12Cha ndicha cuví vatyi tandɨhɨ yo cha cuñí yo coo yo cuhva cuñí ra Cristo Jesús cunyehe yo tɨndoho saha ñáyɨvɨ. 13Soco ñu quiñi iyó ta ñu sandaví ñaha, quiñi xaan ca cunanduvi ñu. Vatyi cusandavi ñaha ñu chi ñáyɨvɨ ta cusandavi ñaha ñáyɨvɨ chi ñu. 14Soco yoho sa̱ñihun coun chihin cha cutuhvo̱n. Vatyi chitón yóó cha sañaha̱ chuun ta chitó vahun tyi cha ndicha cuví. 15Nya ta ni luhlun ta chitón cha nyaá nu tutu tuhun Nyoo. Ta yucuan cuví cha chahá cha cutuñi ca iñun tacuhva cacun cha cuenda cha chinó iñun chi ra Cristo Jesús. 16Tandɨhɨ tuhun cha nyaá nuu tutu Nyoo, ta maa Nyoo chaha̱. Ta tyinyeé xaan chi chi yo nacoto yo yoso caa tahán chi chinó iñi yo. Sañahá chi chi yo cuhva caa yo. Sandundoó chi chi yo. Ta sañahá chi chi yo yoso caa coo yo noo ñayɨvɨ̱ vaha nuu Nyoo. 17Tyehe caa tyinyeé tuhun Nyoo chi yo tacuhva vatyi cuví yo noo ra cuɨtɨ cuenda Nyoo. Ta cuatu tuhva yo sacuvi yo tandɨhɨ cha vaha.
Copyright
Learn More


text:
Romanos 6Mushuj Testamento Diospaj Shimi (MTDS)
Cristo causaita cujpimi juchapajca huañushca canchij
6 Chashna cajpica, ¿ima nishuntaj? Mana c'uyaipajcunata Dios ashtahuan c'uyachunca, ¿ashtahuan millaita ruracushunllachu? 2 Ama chashnaca yuyashunchijchu. Millaita ama rurangapajca, huañushca shinamari canchij. Chashna cashpaca, ¿maitataj cutin millaillapitajca causashunri? 3 Cristo Jesushuan shujlla tucungapaj tucui bautiźashcacunaca, pai huañushca shina huañungapajmi bautiźashca carcanchij. ¿Chaitaca manachu yachanguichij? 4 Chashna bautiźashpami, huañushca shina cangapaj, Cristohuan pambashca carcanchij. Chashna cashcamantaca, Yaya Dios sumaj cashpa, Cristota huañushcacunapaj chaupimanta causachishca shinallatajmi, ñucanchijpish mushuj causaita causashun.
5 Cristo huañushca shinallataj huañushpami, paihuan shujlla tucurcanchij. Chashnallataj pai causarishca shinallatajmi causarishun. 6 Ñucanchij ñaupa causaita Cristohuan chacatashcataca yachanchijmi. Juchasapa aicha chingarishpa, juchata ama ashtahuan servichunmi, chashna chacatashca carcanchij. 7 Ña huañushcataca, juchaca imata mana rurachi tucunchu.
8 Cristohuan huañushca cashpaca, paihuan causanatapish crinchijmi. 9 Huañushcacunapaj chaupimanta Cristo causarishpaca, ña mana cutin huañuna cashcataca yachanchijmi. Paitaca huañuica, ña mana imata rurai tucunchu. 10 Cristo huañushpaca, shuj cutinllami tucuicunapaj juchamanta huañurca. Causarishpaca, Taita Diospajmi causacun.
11 Cunanca cancunapish juchata rurangapajca, huañushca shina cashcata, cutin Apunchij Cristo Jesushuan shujlla tucushcamantaca, Taita Diospaj causacushcata yuyaichij. 12 Chaimanta, cancunapaj huañunalla aichata jucha mandasha nijpica, ama caźuichijchu. 13 Cancunapaj aichapi imalla tiyajcunatapish, ama millaita rurachichun juchaman cuichijchu. Ashtahuanpish, huañushcacunapaj chaupimanta causarishca shinataj, Taita Diosman curichij. Shinallataj cancunapaj aichapi imalla tiyajcunatapish, Taita Dios munashcata rurangapaj, Diosman cuichij. 14 Chashna rurajpica, juchaca ña mana mandai tucungachu. Ña manamari Mandashca ucupi canguichijchu, ashtahuanpish mana c'uyaipajcunata Dios c'uyashpa chasquishcacunamari canguichij.
Allita ruranapi huatashca shina canchij
15 Shinashpaca, mana c'uyaipajta Dios c'uyashpalla chasquishca cashcamantaca, Mandashcataca ña mana pajtachinachu canchij. Shinashpaca, ¿juchata ruracushunllachu? ¿Maitataj chashnaca rurashunri? 16 Pipish maijan runata randijpica, huatashca shina tucuipi paita caźushpa causangapajmi, paipaj maquipi yaicun. Chaitaca, ¿manachu yachanguichij? Chai shinallatajmari juchapaj maquipi cashpaca, huañuiman apajta caźuncuna. Ashtahuanpish Diosta caźushpaca, pai munashcatami rurashpa causancuna. 17 Ashtahuanpish cancunaca, ñaupaca jucha mandashcata rurashpa causajcuna cashca cashpapish, cunanca Diosmanta imallata yachachishcata chasquishpa, tucui shunguhuan caźucushcamantami, Taita Diostaca pagui nini. 18 Ña Juchapaj maquimanta cacharishcamantami, Dios munashcata rurangapaj Paipaj maquipi canguichij.
19 Cancuna mana jahualla yachai tucujpimi, caicunataca cancuna yachaipajllata ricushpa rimani. Ñaupaca, cancunapaj aichapi imalla tiyajcunahuanca, ima mapatapish rurashpami, millaita servircanguichij. Cunanca cutin chai shinallataj, cancunapaj aichapi imalla tiyajcunataca, Dios munashcata rurashpa, Paita servingapaj Paipajlla cachun Diosman cuichigari. 20 Juchapaj maquipi cancuna huatashca causacujpica, Diosca pai munashcata rurachun mana mandai tucurcachu. 21 Chashna cunan cancuna pingaricushca millaita rurashcamantaca, ¿ima allitataj japircanguichigari? ¡Chai rurashcacunaca, huañuillamanmi chayachin! 22 Ashtahuanpish cunanca, juchapaj maquimanta cacharishca cashpami, Taita Diospajlla causashpa caticunguichij. Chaimantaca huiñai causaitami japinguichij. 23 Juchaca huañuillatami cun. Ashtahuanpish Taita Diosca jatunta c'uyashpallami, Apunchij Cristo Jesusmanta, huiñai causaita cushca.


text:
1Chaynütacmi uyway nunacunäpis patrunnintá allin rispïtuwan licanan, Tayta Diospis allin yaćhachicuyninpis mana jamuyäśha cananpä. 2Ñatac patrunnincuna chalapacü-masinchic captin'a, ama-ari mana manchacuywan'a licaycuychu aśhwanpa sumäpalä lulaycälipuy, cuyaśhan chalapacü-masinchicta yanapaycuyal'a. Lluy caycunacta yaćhachil-ari limapaycuy. 3Jesusninchicpa allin willacuynin yaćhachishanchiccäman ñatac allin cawsaymannüpis yaćhachicuynincuna mana tincuptin'a nunatucüśha mana yaćhayniyu pasaypi aśhnum. Ishyayä-yupay ruydullapi limaycunallapi muspapacuyalcan. Chaycunallapïmi talcun imbidicuycuna, iwinacuycuna, piñanacuycuna, palanacuycuna, jamuyacuycuna, yan'al waśhanta limaycunapis. Chay nunacunäpa umanćhu pasaypi mana allincällam winalayan. Chaymi allincäćhu'a mana uchuyllapis caycälinchu. Diosman chalapacütuculcan illay aptinan-laycullam. [Caycunapïta japächaculcay-ari.] 6Sumä ćhaniyücäñatacmi ichá rasunpa chalapacul chuya cawsaycuycäwan capuśhancällawan jawcalla caycuy. 7Manamari cay pachäman imactapis apacuśhachu śhamulanchic, nïtac imactapis apaśhuntacchu. 8Ñatac micunanchicpä, müdacunanchicpä capamaptinchic'a jawcallañari cawsaycuśhun. 9Cäniyu cayta wañupacücunacá imaymana munayninwanmi ćhänachicülun. Cay mana allin wañupacuycunam nunacunäta wiñay simpri mana allincäman jitaycun. 10Illaycäćhu śhun'unchic caśhancämi imamanpis jitaycämachwan. Chaymari waquincuna chaypi wañupaculcäśhanwan chalapacuśhanta ipanchalcul intuchicüśha quiquinpa mana allinninwan ñacayalcan. 11Am Diospa nunan cayal'a caycunapïta ayicul, aśhwanpa cawsayniquićhu allincunälla caycuchun: Tayta Diosllaman wañupacuycunalla, chalapacuycunalla, cuyacuycunalla, mana pishipällal lulaycunalla, llampu śhun'uyu caycunalla. 12Cachacu-yupay gïrraćhu gïrranacünüpis Jesusninchicpa yaćhachicuyninćhu masïsu caycul, chay mana allin lulaycunacta llalliycuy; jinal wiñay cawsaycäta ama caćhaycuychu. Chaypá Tayta Dios ayaśhuptiquim llapanpa ñawquin awnilanqui. 13Canan llapa imactapis cawsayta uycü Tayta Diospa ñawquinmi, chaynütac sumä allin willacuypi Poncio Pilatocta niycü Jesusninchicpa ñawquinmi cayta niycuc: 14Cay nishäcunäta mana iwillal mayanpis nï imaniycuna cäcällacta Jesusninchic cutimunancama lulaycuy. 15Tayta Dios unanchaycuśhan timpućhümi licalimun'a, lluy imactapis camaycü munayniyüca, Mandacücunap sumä Mandäninca, puydïcunapïpis sumänin puydïninca, 16imaypis mana wañuyniyüca, mayanpis mana aśhuycuna sumä acchïćhu yaćhäca. Manamá pï nunapis licayculachu nïtac licaycuytapis atipapäcunmanchu. ¡Payllari wiñay simpripä altuman juluycuśha cachun! Chaynu cachun. 17Ñatac cay pachäćhu rïcu nunacunäta limapaycuy: nunatucüśha nï cäninman chalapacüśha atinïdu mana cayalcänanpä, chay manamá wiñaypächu caycapun'a. Aśhwanpa cawsä Tayta Diosman-ari chalapacuchun; paymi lluy imactapis llüllay-llüllayta cushicunanchicpä uycamanchic. 18Rïcu capäcuchun allin lulaycunäćhu, llaquipayniyü-cama yanapayninwan uycälinacuyćhüpis. 19Chaynücunacta luläcá siguracuyanñam juc timpućhu Dioswan cawsaycäman ćhänanpä, jinalćhari rasu-rasun wiña-wiñay cawsaycäman ćhäpäcun'a. 20Canan'a, Timoteo, uycuśhuśhayqui lulanayquicunacta tuquicta licaycuy. Ama uyalïtucuyaychu chay mana allin luclu-yupay limaycunacta, Diospä cuntran cäcunäta; sumä yaćhaynülä cacuyalpis manamá chaynüchu. 21Chayta atïcunämi waquinnincuna chalapaculcäśhanpi pantalcälil liculcan. Quiquin Diosninchicpa llaquipaynin amćhu caycuchun. Chaynu cachun.
Copyright
Learn More


text:
Katiguriyakuna
Kay qatiq katiguriyakunaqa p'anqayuqmi icha midyayuqmi. Ch'usaq katiguriyakunataqa kaypi manam rikunkichu. Muchusqa katiguriyakunatapas qhaway.
- GFDL Rikcha (1 qillqa)
- Mana yuyarinachasqa p'anqakuna (4 qillqakuna)
- Plantilla:Rikcha saqillay (1 qillqa)
- T'una qillqasqa (2 qillqakuna)
- Wikiliwrukuna (2 qillqakuna)
- Wikiliwrukuna:Champana (0 qillqakuna)
- Wikiliwrukuna:Qillqakuna hatunyaypi (2 qillqakuna)
- Wikiliwrukuna:Qillqay plantillakuna (1 qillqa)
- Wikiliwrukunapaq plantilla (1 qillqa)


text:
Maurice Couve de Murville
Maurice Couve de Murville sutiyuq runaqa ( (* 24 ñiqin qhulla puquy killapi 1977 watapi paqarisqa Reims llaqtapi - 24 ñiqin qhapaq raymi killapi 1999 watapi wañusqa Paris llaqtapi) Ransiya mama llaqtap pulitiku qarqan, Ransiya Musiku ministru (1968) wan Uma kamayuq (1968-1969).
1958 watamanta 1968 watakama Ransiya mama llaqtap Hawa ministruninmi kachkan.
Warmi: .
Alma mater: .
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Maurice Couve de Murville.


text:
1Señor Diosmi niwarqan: 2Qan, runaq churin, Israel orqokunata qhawarispa contrankupi sutiypi niy: 3Israel orqokuna, moqokuna, wayq'okuna, Apu Señor Diospa nisqanta uyariychis. Paymi nin: Qankuna pataman hatun maqanakuyta chayachimunaypaqñan kashani, hinaspan wak'a dioskuna yupaychanaykichis cheqaskunata thunisaq. 4Ñut'utapunin ruwasaq incienso q'apachina altarniykichiskunata, sacrificio haywana altarniykichiskunatapas, hinallataq runaykikunata wak'a diosninkuq qayllanpi wañurachisaq. 5Israel runakunaq ayantan wikch'usaq idolonkuq qayllanman, tullunkunatapas wikch'urparisaq altarkunaq muyuriqninman. 6Israel runakunaq hinantin tiyasqanku llaqtakunapas thunisqan kanqa, wak'a diosninku yupaychana cheqaskunapas raqay-raqaymi purunyapunqa. Altarninkupas pasaq thunisqan kanqa, wak'a diosninkupas ñut'urqarisqan kanqa, incienso q'apachinanku altarpas kumpasqan kanqa, paykunaq llapan ruwasqankuqa pasaqtan thunikunqa chinkapunqataq. 7Qankuna ukhupi askha runakuna wañuqtinmi ñoqaqa Señor Diospuni kasqayta yachankichis. 8Hinantin suyukunaman ch'eqechisqaypin wakinniykichis wañuymanta puchunqa, 9kamachi-kaypitaq kawsanqaku. Chay suyukunapi kawsashaq puchuqkunataqmi ñoqata yuyariwanqaku, yuyarillawanqakutaqmi imaynachus wasanchay huchankumanta llakikusqayta, paykunaqa ñoqamantan t'aqarikurqanku wak'a diosninku yupaychanankupaq. Paykuna kikinkun millakunqaku llapan mana allin ruwasqankumanta, millay p'enqaykuna ruwasqankumantawan. 10Hinaspan reqsiwanqaku ñoqapuni Señor Diosqa kasqayta, hinallataq hatun llakikunawan manchachisqayqa mana yanqachu kasqantapas, nispa. 11Apu Señor Diosmi nin: Israel runakunan wañunqaku awqa-tinkuy maqanakuypi, yarqaypi, onqoypiwan. Chayrayku, qaparkachay t'aqllapakuspa hayt'apakuspa ima. Israelpa p'enqay mana chaninkuna ruwasqankumantawan nanaywan qaparkachay. 12Karupi kaqkunan onqoywan wañunqaku, qayllapi kaqkunataqmi awqa-tinkuy maqanakuypi wañunqaku, puchuqkunañataqmi yarqaymanta wañuranqaku. Ahinapin paykunata muchuchispa phiñakuyniyta thasnukusaq. 13Ayakunatataq rikunqaku chuta-chutata wak'a diospa muyuriqninpi, altarkunaq muyuriqninpi, suni orqo patakunapi, orqo ñawch'i patakunapi, q'omer mallki chakikunapi, rakhu encina mallki chakikunapipas, chaykunapin idolonkuta inciesowan q'apachirqanku. Chaykuna sucedeqtinmi yachankichis ñoqallapuni Señor Diosqa kasqayta. 14Makiytan haywarisaq muchuchinaypaq uray ladopi ch'inneqmanta, wichay ladopi Ribla llaqtakamaraq, suyuntan llapa llaqtakunatawan musphana mancharikuy purunman tukuchisaq. Chay hinapin ñoqa Señor Dios kasqayta reqsiwanqaku, nispa.
Copyright
Learn More


text:
Dominique Mbonyumutwa
Dominique Mbonyumutwa sutiyuq runaqa (* 1 ñiqin qhulla puquy killapi 1921 watapi paqarisqa Gitarama pruwinsyapi - 26 ñiqin anta situwa killapi 1986 watapi wañusqa Brussel llaqtapi) huk Rwanda mama pulitiku karqan.
Tayta: ; Mama: .
Warmi: .
Churinkuna: .
Yuyarina
Willay pukuykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Dominique Mbonyumutwa.